
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2070 

21 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΙΔΡΥΜΑ ΝΕΟΤΗΤΟΣ ΚΑΙ ΠΟΙ¬ 
ΜΑΝΤΙΚΟΥ ΕΡΓΟΥ (Ι.Ν.Π.Ε.) ΤΗΣ ΙΕΡΑΣ ΜΗΤΡΟΠΟ- 

ΛΕΩΣ ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ». 1 

Τροποποίηση του άρθρου 3 του Κανονισμού λειτουρ¬ 
γίας του Εκκλησιαστικού Ιδρύματος υπό την επω¬ 
νυμίαν: «ΙΔΡΥΜΑ ΠΡΟΣΤΑΣΙΑΣ ΝΕΟΤΗΤΟΣ ΑΓΙΟΣ 
ΓΕΩΡΓΙΟΣ - ΑΓΙΟΣ ΠΟΛΥΚΑΡΠΟΣ» της Ιερός Μη- 


τροπόλεως Πειραιώς. 2 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΕΚΚΛΗΣΙΑΣΤΙΚΟ ΕΣΤΙΑΤΟ¬ 
ΡΙΟ: ΤΟ ΣΤΕΚΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟ- 

ΠΟΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 3 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΚΟΙΝΩΝΙΚΟ ΠΑΝΤΟΠΩΛΕΙΟ: 

ΤΟ ΚΕΛΑΡΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 4 


ΑΠΟΦΑΣΕΙ Σ 

Αριθμ. απόφ. 2655/1789/28.8.2015 (1) 


Σύσταση και λειτουργία Εκκλησιαστικού Ιδρύματος υπό 
την επωνυμίαν «ΙΔΡΥΜΑ ΝΕΟΤΗΤΟΣ ΚΑΙ ΠΟΙΜΑΝΤΙ¬ 
ΚΟΥ ΕΡΓΟΥ (Ι.Ν.Π.Ε.) ΤΗΣ ΙΕΡΑΣ ΜΗΤΡΟΠΟΛΕΩΣ 
ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των 
Νόμων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Νέας Ιωνίας 
και Φιλαδέλφειας, 

4) την υπ’ αριθμ. 390/28.5.2015 Πρότασιν του Σεβασμιωτά- 
του Μητροπολίτου Νέας Ιωνίας και Φιλαδέλφειας Γαβριήλ, 


5) την από 7.7.2015 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 26.8.2015 Απόφασιν της Διαρκούς Ιεράς 
Συνόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΝΕΟΤΗΤΟΣ ΚΑΙ 
ΠΟΙΜΑΝΤΙΚΟΥ ΕΡΓΟΥ (Ι.Ν.Π.Ε.) ΤΗΣ ΙΕΡΑΣ ΜΗΤΡΟΠΟ¬ 
ΛΕΩΣ ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ», το οποίον θα 
διέπεται από τον κάτωθι Κανονισμό: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 
«ΙΔΡΥΜΑ ΝΕΟΤΗΤΟΣ ΚΑΙ ΠΟΙΜΑΝΤΙΚΟΥ ΕΡΓΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΙΩΝΙΑΣ 
ΚΑΙ ΦΙΛΑΔΕΛΦΕΙΑΣ» 

Άρθρο 1 

Σύσταση - Επωνυμία -Έδρα - Σφραγίδα 

1. Στην Ιερά Μητρόπολη Νέας Ιωνίας και Φιλαδέλφειας 
συνιστάται Εκκλησιαστικό Ιδρυμα με την επωνυμία 
«ΙΔΡΥΜΑ ΝΕΟΤΗΤΟΣ ΚΑΙ ΠΟΙΜΑΝΤΙΚΟΥ ΕΡΓΟΥ ΤΗΣ 
ΙΕΡΑΣ ΜΗΤΡΟΠΟΛΕΩΣ ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ» 
(Ι.Ν.Π.Ε.), το οποίο αποτελεί αυτοτελές εκκλησιαστι¬ 
κό Νομικό Προσωπικό Ιδιωτικού Δικαίου (Ν.Π.Ι.Δ.), μη 
κερδοσκοπικού χαρακτήρα, κατ’ άρθρο 29 παρ. 2 του 
Ν. 590/1977 «περί καταστατικού Χάρτου της Εκκλησίας 
της Ελλάδος», τελεί υπό τη διοικητική εποπτεία της 
Ιεράς Μητροπόλεως Νέας Ιωνίας και Φιλαδέλφειας, το 
έργο της οποίας επικουρεί, διοικείται δε και λειτουργεί 
σύμφωνα με τις διατάξεις του παρόντος Κανονισμού. 

2. Ως έδρα του Ι.Ν.Π.Ε. ορίζεται η πόλη της Νέας Ιωνίας. 
Η διοίκησή του στεγάζεται σε χώρο των Γραφείων της 
Ιεράς Μητροπόλεως Νέας Ιωνίας και Φιλαδέλφειας, επί 
της οδού Ηρακλείου 340. 

3. Το Ι.Ν.Π.Ε. έχει σφραγίδα (στρογγυλή), στην περι¬ 
φέρεια της οποίας αναγράφεται: «ΙΕΡΑ ΜΗΤΡΟΠΟΛΙΣ 
ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ - ΙΔΡΥΜΑ ΝΕΟΤΗΤΟΣ 
ΚΑΙ ΠΟΙΜΑΝΤΙΚΟΥ ΕΡΓΟΥ», στο δε κέντρο αυτής φέρει 
το λογότυπο της Ιεράς Μητροπόλεως Νέας Ιωνίας και 
Φιλαδέλφειας. 

Αρθρο 2 

Σκοποί του Ιδρύματος 

Σκοποί του Ι.Ν.Π.Ε. είναι: 

1. Η εκκλησιαστική αγωγή, η καλλιέργεια του ελλη¬ 
νορθόδοξου φρονήματος και η εν γένει πνευματική 

οικοδομή των παιδιών και των νέων της Ιερός Μητρο- 
πόλεως Νέας Ιωνίας και Φιλαδέλφειας και ειδικότερα: 

α. Η συστηματική και μεθοδική διεξαγωγή του νεανι¬ 
κού έργου της Ιερός Μητροπόλεως. 

β. Ο συντονισμός του νεανικού έργου των ενοριών 
και η υποστήριξη κάθε ενοριακής προσπάθειας, με πε¬ 
ραιτέρω σκοπό την αναγέννηση της εκκλησιαστικής 
ζωής των ενοριών (ευαγγελισμός του λόγου του Θεού, 
λειτουργική και μυστηριακή ζωή, ενοριακός κοινοτικός 
βίος) και την ενεργό συμμετοχή σε αυτή των νέων και 
των οικογενειών τους. 

γ. Η παροχή οργανωμένων ευκαιριών ψυχαγωγίας, 
πνευματικής καλλιέργειας και πολιτισμικής δημιουργί¬ 
ας μέσα από ποικίλες εκδηλώσεις (θρησκευτικές, κοι¬ 
νωνικές, πολιτιστικές, αθλητικές κ.α.), σύμφωνες με το 
ορθόδοξο ήθος. 

δ. Η συμβολή σε αντίστοιχες κοινές προσπάθειες άλ¬ 
λων Ιερών Μητροπόλεων και διορθοδόξων νεανικών 
κινήσεων. 

2. Η εν γένει επιμόρφωση, εκπαίδευση και ποιμαντική 
κατάρτιση των κληρικών και λαϊκών στελεχών της Ιερός 
Μητροπόλεως Νέας Ιωνίας και Φιλαδέλφειας μέσα από 
τη συνεργασία με κατά κύριο λόγο πιστοποιημένους 
φορείς επιμόρφωσης και ειδικότερα με σκοπό: 

α. Τη διεύρυνση των ήδη υπαρχουσών ποιμαντικών 
δομών και δραστηριοτήτων (κοινωνικό και προνοιακό 
έργο, λειτουργική ζωή, ιεραποστολή, ποιμαντική του γά¬ 
μου και της οικογένειας, αντιαιρετική δράση κ.α.) τόσο 
της Ιερός Μητροπόλεως όσο και των ενοριών. 

β. Την ποιμαντική, θεολογική και πρακτική κατάρτιση 
των υποψηφίων προς χειροτονία και του ιερατικού ζεύ¬ 
γους με έμφαση τη καλλιέργεια του ιερατικού ήθους, 
λειτουργικής συνειδήσεως και ποιμαντικών δεξιοτήτων 
με σκοπό την αρτιότερη προετοιμασία για την ιερωσύνη. 

γ. Την ανάπτυξη επιπρόσθετων τυπικών προσόντων 
και την καλλιέργεια αναλογών δεξιοτήτων σε σχέση με 
την ανάθεση ειδικών καθηκόντων στο συνολικό ποιμα¬ 
ντικό και διοικητικό έργο της Ιερός Μητροπόλεως Νέας 
Ιωνίας και Φιλαδέλφειας, τόσο από κληρικούς όσο και 
από λαϊκά στελέχη (π.χ. άσκηση Προεδρίας Εκκλησια¬ 
στικού Συμβουλίου, διακονία Τομέα Νεότητος κ.α.). 

δ. Την πληρέστερη ενημέρωση των κληρικών και λα¬ 
ϊκών στελεχών της Ιερός Μητροπόλεως για τις κοι¬ 
νωνικές, πολιτιστικές, πολιτικές, επιστημονικές, τεχνο¬ 
λογικές, θρησκευτικές και πνευματικές εξελίξεις που 
διέπουν τη σύγχρονη εγχώρια και διεθνή πραγματικό¬ 
τητα (ενημέρωση σε θέματα βιοτεχνολογίας, βιοηθικής, 
διορθοδόξων και διαχριστιανικών σχέσεων, σύγχρονα 
κοινωνικά προβλήματα, κ.α.) και αξιοποίηση αυτών στο 
ποιμαντικό και ενοριακό έργο. 

ε. Την επαφή και ευαισθητοποίηση του ποιμνίου σχετι¬ 
κά με την ορθόδοξη παράδοση, τον λαϊκό μας πολιτισμό, 
αλλά και τις σύγχρονες μορφές τέχνης και πολιτιστικής 
έκφρασης. 

στ. Την ανάδειξη και προβολή του ποιμαντικού έργου 
της Ιερός Μητροπόλεως Νέας Ιωνίας και Φιλαδέλφειας 
σε διαμητροπολιτικό, ευρωπαϊκό και διεθνές επίπεδο. 

Άρθρο 3 

Μέσα για την επίτευξη των σκοπών του Ιδρύματος 

Οι ανωτέρω σκοποί του Ι.Ν.Π.Ε. επιτυγχάνονται ως εξής: 
1. Ως προς την πνευματική οικοδομή των παιδιών και 
νέων της Ιερός Μητροπόλεως Νέας Ιωνίας και Φιλα¬ 
δέλφειας: 


α. Με την λειτουργία παιδικών και νεανικών συντρο¬ 
φιών («Κατηχητικά Σχολεία») σε κάθε Ενορία για όλες 
τις ηλικίες (προσχολική, Δημοτικού, Γυμνασίου, Λυκείου, 
Μεταλυκειακή- Φοιτητική). 

β. Με τη λειτουργία Ενοριακών Πνευματικών Κέντρων, 
γ. Με την οργάνωση και λειτουργία κατασκηνώσεων 
για παιδιά και νέους, όπως προβλέπει σχετικός ειδικός 
Κανονισμός Λειτουργίας. 

δ. Με τη διοργάνωση συνεδρίων και σεμιναρίων για 
την επιμόρφωση των στελεχών του νεανικού έργου, 
κληρικών και λαϊκών. 

ε. Με την οργάνωση και λειτουργία σχολών και εργα¬ 
στηρίων για την εκμάθηση μουσικής, αγιογραφίας, και 
λαϊκής τέχνης, της γλώσσας και άλλων πτυχών της 
εκκλησιαστικής μας παράδοσης. 

στ. Με την οργάνωση φιλανθρωπικών και ψυχαγω¬ 
γικών εκδηλώσεων και ενημερωτικών εκθέσεων για 
επίκαιρα θέματα. 

ζ. Με την οργάνωση διενοριακών και ανοιχτών αθλη¬ 
τικών και πολιτιστικών εκδηλώσεων και ενημερωτικών 
εκθέσεων για επίκαιρα θέματα, 
η. Με τη λειτουργία δανειστικής βιβλιοθήκης, 
θ. Με την διανομή βιβλίων και εντύπων, καταλλήλων 
για την ψυχαγωγία και την υγιή πνευματική ανάπτυξη 
των νέων, καθώς και την επιμόρφωση των στελεχών 
του νεανικού έργου. 

ι. Με την συμμετοχή σε διορθόδοξες νεανικές κινήσεις 
και ομοσπονδίες. 

ια. Με την συνεργασία με κρατικούς και κοινωνικούς 
φορείς πρόληψης των εξαρτήσεων και άλλων φαινομέ¬ 
νων κοινωνικής παθογένειας. 

ιβ. Με την ίδρυση, οργάνωση και λειτουργία βιβλιο¬ 
πωλείου και την μέσω αυτού έκδοση και διακίνηση 
βιβλίων και εντύπων ικανών νά συμβάλλουν στην 
άνοδο του πνευματικού και πολιτιστικού επιπέδου 
των νέων. 

ιγ. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο του Ιδρύματος, που βοηθά στη 
διαποίμανση της νεότητος. 

2. Ως προς την εκπαίδευση και επιμόρφωση των κληρι¬ 
κών και λαϊκών στελεχών εν σχέσει με το επιτελούμενο 
ποιμαντικό έργο: 

α. Με τη διοργάνωση εκπαιδευτικών προγραμμάτων, 
σεμιναρίων, διαλέξεων, ημερίδων, εργαστηρίων πρα¬ 
κτικής άσκησης καθώς και ερευνητικών προγραμμάτων 
επί ποιμαντικών, θρησκευτικών, πολιτιστικών και κοινω- 
νικοπολιτικών θεμάτων, σε συνεργασία με Θεολογικές 
Σχολές, με το Ίδρυμα Ποιμαντικής Επιμόρφωσης της 
Ι.Α.Α., με Προνοιακούς και Εθελοντικούς Οργανισμούς, με 
Εκκλησιαστικά Ιδρύματα, Τμήματα Κοινωνικής Εργασίας 
και άλλα Εκπαιδευτικά Ιδρύματα. 

β. Με τη διοργάνωση ειδικών σεμιναρίων για την 
εκπαίδευση κληρικών και λαϊκών στελεχών για τις 
σύγχρονες ανάγκες διακονίας σε ειδικούς ποιμαντι¬ 
κούς τομείς (βλ. Νοσοκομεία, Φυλακές, Σχολεία, εξει- 
δικευμένα Ιδρύματα και Δομές κοινωνικοπρονοιακού 
χαρακτήρα). 

γ. Με οποιοδήποτε άλλο μέσο που θα αποφασίζει 
κάθε φορά το Διοικητικό Συμβούλιο του Ιδρύματος, που 
βοηθά στην οργάνωση, διεύρυνση και προβολή του επι- 
τελουμένου έργου της Ιερός Μητροπόλεως. 

Αρθρο 4 

Πόροι του Ιδρύματος 

1. Πόροι του Ι.Ν.Π.Ε. είναι: 

α. Τα σχετικά κονδύλια από τους ετήσιους Προϋπο¬ 
λογισμούς των ενοριακών Ιερών Ναών και των Ιερών 
Μονών της Ιερός Μητροπόλεως. 

β. Επιχορηγήσεις από την Ιερά Μητρόπολη Νέας 
Ιωνίας και Φιλαδέλφειας και τις Ιερές Μονές αυτής. 

γ. Κάθε παροχή από φορείς του ελληνικού Δημοσίου, 
των Οργανισμών Τοπικής Αυτοδιοίκησης κ.λπ. 

δ. Το προϊόν δισκοφοριών ανά τους Ιερούς Ναούς 
της Ιερός Μητροπόλεως Νέας Ιωνίας και Φιλαδέλφειας, 
όπως καθορίζονται κάθε φορά με απόφαση του 
Μητροπολίτου. 

ε. Προαιρετικές εισφορές και δωρεές φυσικών και 
νομικών προσώπων, κληρονομιές, κληροδοτήματα, και 
κάθε άλλο νόμιμο έσοδο, εφ’ όσον δεν αντιτίθενται στο 
σκοπό και το χαρακτήρα του Ι.Ν.Π.Ε. 

στ. Τα χρηματοδοτούμενα ή συγχρηματοδοτούμενα 
από την Ε.Ε. έργα και προγράμματα, οι ευρωπαϊκές 
επιχορηγήσεις και ενισχύσεις, τα ευεργετήματα από 
ευρωπαϊκά προγράμματα. 

ζ. Κάθε άλλο νόμιμο έσοδο, μη προβλεπόμενο κατά τα 
ανωτέρω, που υπηρετεί τους σκοπούς του. 

2. Οι πόροι του Ι.Ν.Π.Ε. διατίθενται για την ευόδωση 
των σκοπών του και τη διασφάλιση της εύρυθμης λει¬ 
τουργίας του, όπως: 

α. Οικονομική ενίσχυση προς τα Ενοριακά Πνευματικά 
Κέντρα για συγκεκριμένες δράσεις τους. 

β. Διοργάνωση εκδηλώσεων και λειτουργία σχολών 
και εργαστηρίων. 

γ. Παροχή εντύπου και εποπτικού υλικού προς τα 
στελέχη του νεανικού έργου της Ιεράς Μητροπόλεως. 

δ. Δαπάνες οργανώσεως των υπηρεσιών του Ι.Ν.Π.Ε., 
αγορά αναλωσίμων, έξοδα εκτυπώσεων των απαραιτή¬ 
των για τη λειτουργία του Ι.Ν.Π.Ε. εντύπων, 
ε. Μισθοδοσία Προσωπικού. 

στ. Οικονομικά βοηθήματα προς τους εθελοντές συ¬ 
νεργάτες του Ι.Ν.Π.Ε. για τα οδοιπορικά κ.λπ. έξοδά τους. 

ζ. Ενδεχόμενη δημιουργία κέντρων συμπαραστάσεως 
σε νέους που αντιμετωπίζουν προβλήματα κοινωνικής 
επανένταξης ή και αποκατάστασης. 

η. Οικονομική βοήθεια σε απόρους μαθητές, ιεροσπου¬ 
δαστές και λοιπούς φοιτητές. 

θ. Διοργάνωση ημερίδων, συνεδρίων, εκπαιδευτικών 
και επιμορφωτικών σεμιναρίων. 

3. Για το συγκεκριμένο σκοπό το Ι.Ν.Π.Ε. συνεργάζεται 
με λοιπούς φορείς, που λειτουργούν υπό την αιγίδα 
και εποπτεία της Ιεράς Μητροπόλεως Νέας Ιωνίας και 
Φιλαδέλφειας. 

4. Η χρηματική περιουσία του Ι.Ν.Π.Ε. κατατίθεται σε 
μία από τις τράπεζες που διατηρούν Υποκατάστημα 
στην πόλη της Νέας Ιωνίας, επ' ονόματι του Ιδρύματος 
Νεότητος και Ποιμαντικού'Εργου. Τις αναλήψεις διενερ¬ 
γεί ο Ταμίας του Ι.Ν.Π.Ε., κατόπιν αποφάσεως του Δ.Σ. 
και ειδικής έγγραφης εξουσιοδότησης από τον Σεβα- 
σμιώτατο Μητροπολίτη Νέας Ιωνίας και Φιλαδέλφειας, 
ως Πρόεδρο του Ι.Ν.Π.Ε. 

Αρθρο 5 

Διοικητικό Συμβούλιο 

1. Το Ι.Ν.Π.Ε. διοικείται από πενταμελές (δμελές) Διοι¬ 
κητικό Συμβούλιο (εφεξής Δ.Σ.). Πρόεδρος του Δ.Σ. είναι 


ο Σεβασμιώτατος Μητροπολίτης Νέας Ιωνίας και Φιλα¬ 
δέλφειας, ο οποίος ορίζει με πράξη του τα υπόλοιπα 
μέλη του Δ.Σ. και τον νόμιμο αναπληρωτή του για την 
περίπτωση πρόσκαιρου κωλύματος του, καθώς και τα 
δύο (2) αναπληρωματικά μέλη. 

2. Κατά την πρώτη του συνεδρίασή του το Δ.Σ. ορίζει 
μεταξύ των μελών του τον Γραμματέα και τον Ταμία 
του Ιδρύματος. 

3. Η θητεία των μελών του Δ.Σ., εκτός του Προέδρου, 
είναι τριετής, το δε αξίωμά τους τιμητικό και άμισθο. 
Ο Πρόεδρος έχει δικαίωμα αντικατάστασης των μελών 
του Δ.Σ., εφόσον υπάρχει σπουδαίος λόγος. Σε περί¬ 
πτωση που μέλος του Δ.Σ. απουσιάζει αδικαιολόγητα 
για δύο από περισσότερες συνεδριάσεις, το γεγονός 
αυτό δύναται να θεωρηθεί σπουδαίος λόγος για την 
αντικατάστασή του με πράξη του Προέδρου. 

4. Το Δ.Σ. συνέρχεται τακτικώς μία φορά το εξάμηνο 
και εκτάκτως όποτε αυτό κρίνεται αναγκαίο, ύστερα 
από πρόσκληση του Προέδρου ή του νόμιμου αναπλη¬ 
ρωτή του και βρίσκεται σε απαρτία, παρισταμένου του 
Προέδρου ή του νομίμου αναπληρωτή του και επιπλέον 
δύο τουλάχιστον μελών του. 

5. Οι αποφάσεις λαμβάνονται κατά πλειοψηφία των 
παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου (ή του προεδρεύοντος). 
Σε κάθε συνεδρίαση του Δ.Σ. τηρούνται πρακτικά, τα 
οποία υπογράφονται από τα παρόντα μέλη. 

6. Στις συνεδριάσεις του Δ.Σ. παρίσταται ο Διευθυντής 
του Ιδρύματος ως εισηγητής των θεμάτων προς συζή¬ 
τηση, χωρίς δικαίωμα ψήφου, εκτός εάν έχει ορισθεί 
ως τακτικό μέλος του Δ.Σ. Τα προς συζήτηση θέματα 
καταχωρούνται στην ημερήσια διάταξη, η οποία κοινο¬ 
ποιείται εγκαίρως στα μέλη του Δ.Σ. με την πρόσκληση 
σε συνεδρίαση. 

7. Στις συνεδριάσεις του Δ.Σ. μπορεί να παρίσταται 
όταν αυτό κρίνεται απαραίτητο ο Νομικός Σύμβουλος, 
χωρίς δικαίωμα ψήφου. 

Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο: 

α. Διοικεί τοΊδρυμα και αποφασίζει για κάθε θέμα που 
αφορά στην οργάνωση, λειτουργία και διαχείριση του 
Ιδρύματος, μεριμνά για την εκπλήρωση των δραστηριο¬ 
τήτων του και την ορθή και απρόσκοπτη λειτουργία των 
υπηρεσιών και των τμημάτων του. 

β. Αποφασίζει για την πρόσκτηση, διοίκηση και διαχεί¬ 
ριση της κινητής και ακίνητης περιουσίας του και των 
πόρων που διατίθενται για την εκπλήρωση των σκοπών 
του, την αποδοχή κληρονομιών, δωρεών (κ.λπ.), την έγερ¬ 
ση αγωγών και διεξαγωγή δικών, δικαστικού ή εξώδικου 
συμβιβασμού, παραίτηση από ένδικα μέσα (κ.λπ.). 

γ. Εγκρίνει τον ετήσιο προγραμματισμό του Ιδρύματος. 

δ. Καταρτίζει και ψηφίζει τον ετήσιο Προϋπολογισμό 
και Απολογισμό του Ιδρύματος τους οποίους υποβάλλει 
στο Μητροπολιτικό Συμβούλιο της Ιεράς Μητρόπολης 
Νέας Ιωνίας και Φιλαδέλφειας για έγκριση. 

ε. Καθορίζει τις αναγκαίες για την εύρυθμη λειτουργία 
του Ιδρύματος θέσεις, αποφασίζει για την πρόσληψη και 
απόλυση τυχόν έμμισθου εκπαιδευτικού και διοικητικού 
προσωπικού, για τα καθήκοντα, τις αρμοδιότητες, τις 
αποδοχές, καθώς και για συναφή ζητήματα, σύμφωνα 
με τις διατάξεις της κείμενης νομοθεσίας. 

στ. Προβαίνει στη δημιουργία λειτουργικού οργα¬ 
νογράμματος για την εξυπηρέτηση των αναγκών των 
συγχρηματοδοτούμενων από την Ε.Ε. έργων και προ¬ 
γραμμάτων. 

ζ. Ασκεί δια του Προέδρου του ή δί οιουδήποτε άλλου 
μέλους, το οποίο ορίζεται για αυτό, την εποπτεία στα 
Ενοριακά Πνευματικά Κέντρα, τα οποία λειτουργούν ως 
εξαρτημένες υπηρεσίες του. 

η. Αποφασίζει για κάθε θέμα που δεν προβλέπεται 
στον παρόντα Κανονισμό. 

2. Το Διοικητικό Συμβούλιο μπορεί να αναθέσει τη 
δικαστική ή εξώδικη εκπροσώπηση του Ιδρύματος, είτε 
γενικώς, είτε για συγκεκριμένη περίπτωση ή συγκεκρι¬ 
μένο τομέα, καθώς και οποιαδήποτε άλλη αρμοδιότητα 
του Προέδρου, του Γραμματέα ή του Ταμία με εισήγηση 
του Προέδρου, σε άλλο Σύμβουλο ή στο Διευθυντή του 
Ιδρύματος. 

Αρθρο 7 

Καθήκοντα Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α. Εκπροσωπεί το Ίδρυμα στις προς τα έξω σχέσεις, 
ενώπιον κάθε Αρχής, των Δικαστηρίων, Οργανισμών και 
Τραπεζών, και έναντι κάθε τρίτου φυσικού ή νομικού 
προσώπου. 

β. Συγκαλεί το Δ.Σ. τακτικά και έκτακτα, κηρύσσει την 
έναρξη και λήξη των συνεδριάσεων. 

γ. Καταρτίζει σε συνεργασία με το Διευθυντή την 
Ημερήσια Διάταξη και την υπογράφει. 

δ. Εντέλλεται την πληρωμή οιασδήποτε δαπάνης 
εγγεγραμμένης στον εγκεκριμένο Προϋπολογισμό. 

ε. Υπογράφει κάθε έγγραφο του Διοικητικού Συμβουλί¬ 
ου και τα επίσημα έγγραφα, τα αναφερόμενα σε γενικό¬ 
τερα θέματα, ορίζων και τα ειδικότερα θέματα τούτου, 
στ. Φροντίζει για την εκτέλεση των αποφάσεων του Δ.Σ. 
ζ. Ελέγχει τη διαχείριση και την εν γένει υπηρεσία του 
Δ.Σ. και του Προσωπικού του Ιδρύματος. 

2. Τον Πρόεδρο, σε περίπτωση απουσίας ή πρόσκαι¬ 
ρου κωλύματος του, αναπληρώνει στην εκτέλεση των 
καθηκόντων του ο νόμιμος αναπληρωτής του και όταν 
και αυτός απουσιάζει ή κωλύεται, ο από τον Πρόεδρο 
διοριζόμενος αντικαταστάτης. 

Αρθρο 8 

Καθήκοντα Γραμματέα και Ταμία 

1. Ο Γραμματέας του Ιδρύματος βοηθούμενος ενδεχο¬ 
μένως και από ειδικό Γ ραμματέα, που ορίζεται ή προ¬ 
σλαμβάνεται με απόφαση του Δ.Σ. επιμελείται της σύ¬ 
νταξης των πρακτικών συνεδριάσεων και αποφάσεων 
του Δ.Σ., τηρώντας το σχετικό βιβλίο και αρχείο και 
μεριμνά για την έγκαιρη υπογραφή τους, από τα μέλη 
του Διοικητικού Συμβουλίου. 

2. Ο Ταμίας του Ιδρύματος βοηθούμενος ενδεχομένως 
και από διαχειριστή ή λογιστή, που ορίζεται από το Δ.Σ. 
ή προσλαμβάνεται με απόφαση του Ιδρύματος, έχει την 
εποπτεία όλων των οικονομικών θεμάτων και μεριμνά 
για την εξασφάλιση των απαραιτήτων οικονομικών μέ¬ 
σων για την απρόσκοπτη λειτουργία του Ιδρύματος. 

Ο Τ αμίας του Δ.Σ.: 

α. συνυπογράφει μετά του Προέδρου ή του νόμιμου 
αναπληρωτή του κάθε ένταλμα, 


β. ενεργεί όλες τις εισπράξεις που αφορούν το Ίδρυ¬ 
μα εκδίδοντας διπλότυπες θεωρημένες αποδείξεις τις 
οποίες υπογράφει μαζί με τον Πρόεδρο ή το νόμιμο 
αναπληρωτή του, 

γ. ενεργεί τις πληρωμές με βάση τα εκδιδόμενα εντάλ¬ 
ματα, 

δ. τηρεί τα διαχειριστικά βιβλία και στοιχεία του Ιδρύ¬ 
ματος, 

ε. καταθέτει σε τραπεζικό λογαριασμό επ' ονόματι 
του Ιδρύματος τα εισπραττόμενα έσοδα, 
στ. προβαίνει σε αναλήψεις καταθέσεων κατόπιν εγ¬ 
γράφου εντολής του Προέδρου ή του νόμιμου αναπλη¬ 
ρωτή του, μετά από απόφαση του Δ.Σ., 
ζ. επιμελείται της κατάρτισης του προϋπολογισμού και 
απολογισμού, τους οποίους υποβάλλει στο Δ.Σ. 

Αρθρο 9 

Οργάνωση - Προσωπικό 

1. Με απόφαση του Διοικητικού Συμβουλίου, κατόπιν 
προτάσεως του Σεβασμιωτάτου Μητροπολίτου, διορίζε¬ 
ται Διευθυντής του Ι.Ν.Π.Ε. κληρικός ή λαϊκός, άνω των 
25 ετών, πτυχιούχος ανωτέρας ή ανωτάτης σχολής, με 
οργανωτικές ικανότητες. Το ύψος του επιδόματος ή του 
μισθού του καθορίζεται κατόπιν αποφάσεως του Δ.Σ. 

2. Ο Διευθυντής του Ιδρύματος έχει τις εξής αρμο¬ 
διότητες: 

α. Διευθύνει και ελέγχει όλες τις υπηρεσίες του Ιδρύ¬ 
ματος. 

β. Αναθέτει σε κάθε υπάλληλο καθήκοντα κατά την 
κρίσιν του, εφ’ όσον είναι σχετικά με την ειδικότητα και 
ιδιότητά του, χωρίς να κωλύεται να αναθέσει και άλλα 
καθήκοντα, αναλόγως των αναγκών του Ιδρύματος. 

γ. Τηρεί το βιβλίο παρουσίας του προσωπικού, το 
βιβλίο μισθολογίου του προσωπικού, συντάσσει τις μι- 
σθολογικές καταστάσεις του προσωπικού και μεριμνά 
για την ασφάλισή του και γενικά για την εκτέλεση όλων 
των σχετικών υποχρεώσεων του Ιδρύματος. 

δ. Μεριμνά για την εξασφάλιση των συμφερόντων 
και την περιφρούρηση της περιουσίας του Ιδρύματος. 

ε. Εισηγείται στο Δ.Σ. για όλα τα θέματα της αρμο- 
διότητάς του. 

στ.Έχει την ευθύνη για την εκτέλεση των αποφάσεων 
του Δ.Σ. 

ζ. Είναι υπεύθυνος για τη νομιμότητα των πραγματο- 
ποιηθέντων δαπανών. 

η. Υποβάλλει για κάθε μήνα τις δαπάνες στο Δ.Σ. για 
έγκριση. 

θ. Μεριμνά για την έγκαιρη κατάρτιση και έγκριση του 
Προϋπολογισμού και Απολογισμού. 

ι. Έχει την ευθύνη για την έγκαιρη προμήθεια, πα¬ 
ραλαβή, αποθήκευση, συντήρηση και κατανάλωση των 
διαφόρων αναγκαίων για την λειτουργία του Ιδρύματος 
ειδών και μεριμνά για την έγκαιρη εκτέλεση και παρα¬ 
λαβή των έργων. 

κ. Τηρεί το Βιβλίο Υλικού, το Αρχείο τίτλων κτήσεως 
της κινητής και ακίνητης περιουσίας και τα λογιστικά 
βιβλία, και έχει την ευθύνη της διαφύλαξης των σχε¬ 
τικών στοιχείων και της παρακολούθησης των πάσης 
φύσεως συναλλαγών του Ιδρύματος, 
κα. Συντάσσει πρακτικά καταστροφής αχρήστων υλικών, 
κβ. Καταλογίζει στους υπαίτιους την αδικαιολόγητη 
απώλεια, φθορά ή κατανάλωση υλικών, 
κγ. Μεριμνά για την εύρυθμη λειτουργία του Ιδρύματος. 

κδ. Διαχειρίζεται χρηματικό ποσό, που ορίζεται εκά- 
στοτε με απόφαση του Δ.Σ., για τις ανάγκες του Ιδρύ¬ 
ματος, με απόδοση λογαριασμού. 

κε. Κάθε άλλη αρμοδιότητα που του ανατίθεται από 
το Δ.Σ. του Ιδρύματος. 

2. Με απόφαση του Διοικητικού Συμβουλίου του Ι.Ν.Π.Ε. 
προσλαμβάνεται το απαιτούμενο προσωπικό για την 
άρτια οργάνωση και την ομαλή λειτουργία του Ι.Ν.Π.Ε., 
το οποίο διεκπεραιώνει την τρέχουσα γραμματειακή 
και ταμειακή εργασία του Ιδρύματος Νέοτητος και Ποι¬ 
μαντικού έργου. Το προσωπικό του Ι.Ν.Π.Ε. διακρίνεται 
σε έμμισθο (μερικής ή πλήρους απασχολήσεως) και 
εθελοντικό. Το έμμισθο προσωπικό προσλαμβάνεται, 
απασχολείται, αμείβεται και παύεται από το Δ.Σ., κα¬ 
τόπιν αιτιολογημένης αποφάσεως και σύμφωνα με τις 
διατάξεις της κειμένης νομοθεσίας. Το ύψος της μισθο¬ 
δοσίας του έμμισθου προσωπικού καθορίζεται κατόπιν 
αποφάσεως του Δ.Σ. σύμφωνα με την ισχύουσα νο¬ 
μοθεσία. Στο εθελοντικό προσωπικό συγκαταλέγονται 
όσοι με τη θέλησή τους και άνευ αμοιβής παρέχουν τις 
υπηρεσίες τους στο Ι.Ν.Π.Ε. 

3. Ομοίως, με απόφαση του Δ.Σ. είναι δυνατή η σύνα¬ 
ψη συμβάσεως έργου με ανεξάρτητους επαγγελματίες 
(λογιστές, γραφίστες, χοροδιδασκάλους, εκπαιδευτές 
κ.α) για την παροχή εξειδικευμένων υπηρεσιών προς 
το Ι.Ν.Π.Ε. 

4. Οι ανάγκες σε προσωπικό του Ιδρύματος μπορεί να 
καλύπτονται με διάθεση από την Ιερά Μητρόπολη Νέας 
Ιωνίας και Φιλαδέλφειας και με αποσπάσεις δημοσίων 
υπαλλήλων σύμφωνα με τις κείμενες διατάξεις. 

5. Για την άσκηση των δραστηριοτήτων του Ιδρύματος 
συνιστώνται τα εξής Τμήματα: 

α. Τμήμα Προγραμματισμού 
β. Τμήμα Εφαρμογής 
γ. Τμήμα Λογιστηρίου 
δ. Τμήμα Προμηθειών 

Με απόφαση του Δ.Σ. μπορούν να συνιστώνται επιπλέ¬ 
ον υπηρεσίες και τμήματα και να ρυθμίζονται οι σχέσεις 
τους με τα λειτουργούντα τμήματα. 

6. Γ ια την νομική υποστήριξη του Ιδρύματος θεσπίζεται 
θέση Νομικού Συμβούλου. 

7. Με απόφαση του Δ.Σ. καθορίζονται αναλυτικά οι 
αρμοδιότητες των οργανικών του μονάδων και ο τρόπος 
διοίκησης αυτών, τα προσόντα και τα καθήκοντα του 
πόσης φύσεως προσωπικού του Ιδρύματος καθώς και 
κάθε άλλη λεπτομέρεια που δεν καλύπτεται από τον 
παρόντα κανονισμό. 

Άρθρο 10 

Συμβούλιο Νεότητος 

Στο Ι.Ν.Π.Ε. λειτουργεί Συμβούλιο Νεότητος, το οποίο 
αποτελείται από 10 μέλη, ήτοι τον Δευθυντή του Ι.Ν.Π.Ε., 
τρεις κληρικούς υπευθύνους νεότητος εκ των ενοριών 
της Ιερός Μητροπόλεως Νέας Ιωνίας και Φιλαδέλφειας, 
και έξι λαϊκούς που σχετίζονται με το εκκλησιαστικό νε¬ 
ανικό έργο (π.χ. Κατηχητές, συνεργάτες Ε.Π.Κ.) ή έχουν 
σχετική εμπειρία επί της παιδαγωγικής (π.χ. καθηγητές 
κ.λπ.). Τα μέλη του εν λόγω Συμβουλίου είναι άμισθα, 
έχοντα το αξίωμα του μέλους του Συμβουλίου τιμητι- 
κώς. Η θητεία των μελών είναι τριετής και ο διορισμός 
αυτών γίνεται υπό του Σεβασμιωτάτου Μητροπολίτου 
Νέας Ιωνίας και Φιλαδέλφειας κατόπιν προτάσεως του 
Διευθυντού του Ι.Ν.Π.Ε. Σκοπός του Συμβουλίου είναι η 


αρτιότερη και πληρέστερη οργάνωση των συλλογικών 
δράσεων του Ι.Ν.Π.Ε., ως προς τα θέματα αγωγής της 
νεότητος. 

Άρθρο 11 

Βιβλία και στοιχεία 

1. ΣτοΊδρυμα τηρούνται τα κάτωθι βιβλία και στοιχεία: 

α. Βιβλίο Πρωτοκόλλου Αλληλογραφίας. 

β. Βιβλίο Πρακτικών συνεδριάσεων και αποφάσεων 
του Διοικητικού Συμβουλίου. 

γ. Τα προβλεπόμενα από τη νομοθεσία λογιστικά βι¬ 
βλία (π.χ. Βιβλίο Ταμείου και αριθμημένα κατ’ αύξοντα 
αριθμό διπλότυπα γραμμάτια εισπράξεως και εντάλ¬ 
ματα πληρωμής, τα οποία είναι εκτελεστέα εφ' όσον 
φέρουν την υπογραφή του Προέδρου και του Ταμία 
του Ιδρύματος). 

δ. Βιβλίο Κτηματολογίου. 

2. Όλα τα βιβλία του Ι.Ν.Π.Ε. θεωρούνται από την Ιερά 
Μητρόπολη Νέας Ιωνίας και Φιλαδέλφειας. 

3. Εκτός των ανωτέρω βιβλίων και στοιχείων, το Διοι¬ 
κητικό Συμβούλιο μπορεί να αποφασίσει την τήρηση 
και άλλων βιβλίων και στοιχείων ή την μεταβολή των 
υφιστάμενων βιβλίων και στοιχείων, τα οποία κρίνει 
απαραίτητα για την παρακολούθηση της περιουσίας 
του Ιδρύματος και της εκτέλεσης των σκοπών του. 

Άρθρο 12 

Ενοριακά Πνευματικά Κέντρα 

1. Στο Ι.Ν.Π.Ε. είναι δυνατή η σύσταση, ως εξαρτημένως 
υπηρεσιών του, νέων Ενοριακών Πνευματικών Κέντρων, 
πέραν των ήδη λειτουργούντων, σε ενορίες, οι οποίες: 

α. Διαθέτουν ιδιόκτητο ή εκμισθωμένο χώρο, προο¬ 
ρισμένο κατά κύρια χρήση για την εξυπηρέτηση του 
ενοριακού νεανικού έργου, και 

β. Οργανώνουν κατηχητικές συνάξεις τουλάχιστον 
για παιδιά Δημοτικού και Γυμνασίου, καθώς και άλλες 
δραστηριότητες, παράλληλες με την κατήχηση. 

2. Τα Ενοριακά Πνευματικά Κέντρα συνιστώνται με από¬ 
φαση του Δ.Σ. του Ι.Ν.Π.Ε., κατόπιν αιτήσεως του Εκκλη¬ 
σιαστικού Συμβουλίου, ως εξαρτημένες υπηρεσίες του 
Ι.Ν.Π.Ε. και στερούνται ιδίας νομικής προσωπικότητας. 

3. Κάθε Ενοριακά Πνευματικά Κέντρο διοικείται από 
Συμβούλιο. Το Συμβούλιο των Ενοριακών Πνευματικών 
Κέντρων είναι πενταμελές με Πρόεδρο τον Υπεύθυ¬ 
νο Εφημέριο Νεότητος και μέλη έναν Εκκλησιαστικό 
Σύμβουλο και τρεις γονείς ή νέους, που διορίζονται 
με απόφαση του Δ.Σ. του Ι.Ν.Π.Ε., έπειτα από πρόταση 
του Υπευθύνου Εφημερίου Νεότητος, για μία τριετία. 
Το αξίωμα του μέλους του Συμβουλίου του Ενοριακού 
Πνευματικού Κέντρου είναι τιμητικό και άμισθο. 

4. Το Συμβούλιο κάθε Ενοριακού Πνευματικού Κέντρου 
στην πρώτη του Συνεδρία καταρτίζεται σε Σώμα και 
εκλέγει μεταξύ των μελών του Γραμματέα και Ταμία. 
Ο Γραμματέας τηρεί τα Πρακτικά του Ενοριακού Πνευ¬ 
ματικού Κέντρου και διεξάγει τη σχετική αλληλογραφία. 
Ο Ταμίας διαχειρίζεται τους πόρους του Ενοριακού Πνευ¬ 
ματικού Κέντρου, τηρεί τα σχετικά βιβλία της διαχείρισης 
και είναι υπόλογος έναντι του Συμβουλίου του Ενοριακού 
Πνευματικού Κέντρου και του Διοικητικού Συμβουλίου 
του Ιδρύματος Νεότητος και Ποιμαντικού Έργου. 

5. Τα Ενοριακά Πνευματικά Κέντρα τηρούν τα εξής 
βιβλία: α) Βιβλίο Πρακτικών, β) Βιβλίο Ταμείου, γ) Πρω¬ 
τόκολλο εισερχόμενης και εξερχόμενης αλληλογραφίας, 

δ) Γραμμάτια Εισπράξεων και ε) Εντάλματα Πληρωμών. 
Τα ανωτέρω σφραγίζονται και θεωρούνται με τη σφρα¬ 
γίδα του Ι.Ν.Π.Ε. 

6. Τα Συμβούλια των Ενοριακών Πνευματικών Κέντρων 
καταρτίζουν το ετήσιο Πρόγραμμα δράσεών τους, κα¬ 
θώς και τον ετήσιο Προϋπολογισμό και Απολογισμό 
τους και τα υποβάλλουν για έγκριση στο Δ.Σ. του Ι.Ν.Π.Ε., 
στο οποίο και υπάγονται διοικητικά. 

7. Τα μέχρι της δημοσιεύσεως του παρόντος Κανο¬ 
νισμού ήδη συνεστημένα και λειτουργούντα Ενορια- 
κά Κέντρα Νεότητος μετατρέπονται σε εξαρτημένες 
υπηρεσίες του Ι.Ν.Π.Ε. και λειτουργούν σύμφωνα με τα 
προβλεπόμενα στην παράγρ. 3 του παρόντος άρθρου. 

8. Οι ενορίες που διαθέτουν Ενοριακό Πνευματικό Κέ¬ 
ντρο νομίμως συνεστημένο αποδίδουν επί αποδείξει 
στο Ι.Ν.Π.Ε. το προϊόν των δίσκων που περιφέρονται για 
την ενίσχυση του νεανικού έργου. Επίσης κάθε Ενορια- 
κός Ιερός Ναός εγγράφει στον ετήσιο Προϋπολογισμό 
του και κονδύλιο υπέρ του Ενοριακού Πνευματικού Κέ¬ 
ντρου, το οποίο αποδίδεται στο Ι.Ν.Π.Ε. κάθε Σεπτέμβριο 
επί αποδείξει. 

9. Η χρηματική περιουσία των Ενοριακών Πνευματικών 
Κέντρων κατατίθεται στο πλησιέστερο Υποκατάστη¬ 
μα Τράπεζας, επ’ ονόματι του Νομικού Προσώπου του 
Ενοριακού Ναού με την ένδειξη «Ενοριακό Πνευματικό 
Κέντρο». Τις αναλήψεις διενεργεί ο Ταμίας του Ενορι- 
ακού Πνευματικού Κέντρου, κατόπιν αποφάσεως του 
Συμβουλίου και εγκρίσεως του Δ.Σ. του Ι.Ν.Π.Ε. 

10. Ένα Ενοριακό Πνευματικό Κέντρο καταργείται με 
απόφαση του Διοικητικού Συμβουλίου του Ιδρύματος 
Νεότητος και Ποιμαντικού Έργου κατόπιν εισηγήσεως 
του Συμβουλίου όταν δεν εκπληρώνει το σκοπό του. 
Κάθε κινητό και ακίνητο περιουσιακό στοιχείο του Ενο- 
ριακού Πνευματικού Κέντρου που καταργείται ανήκει 
αυτοδικαίως στον οικείο Ενοριακό Ναό. 

Άρθρο 13 

Διάλυση - Τροποποίηση Κανονισμού 

1. Το Ι.Ν.Π.Ε. καταργείται, όταν καθίσταται αδύνατη η 
λειτουργία του ή δεν εκπληρώνει τις εκκλησιολογικές 
προϋποθέσεις και την αποστολή του ή παρεκκλίνει των 
σκοπών του. Η απόφαση καταργήσεώς του λαμβάνε- 
ται από την Ιερά Σύνοδο, ύστερα από πρόταση του 
Μητροπολίτου Νέας Ιωνίας και Φιλαδέλφειας, κατόπιν 
αποφάσεως - αιτήσεως του Δ.Σ. του Ι.Ν.Π.Ε. Το Ι.Ν.Π.Ε. 
καταργείται από της δημοσιεύσεως της αποφάσεως της 
Δ.Ι.Σ. στην Εφημερίδα της Κυβερνήσεως και στο Περιο¬ 
δικό «Εκκλησία». Μετά την κατάργηση του Ιδρύματος η 
περιουσία του, κινητή και ακίνητη, καθώς και κάθε δικαί¬ 
ωμα ή αξίωση αυτού, περιέρχεται στο νομικό πρόσωπο 
της Ιερός Μητροπόλεως Νέας Ιωνίας και Φιλαδέλφειας. 

2. Ο παρών Κανονισμός τροποιείται με απόφαση της 
Διαρκούς Ιερός Συνόδου, ύστερα από πρόταση του 
Μητροπολίτου Νέας Ιωνίας και Φιλαδέλφειας, κατόπιν 
αποφάσεως - αιτήσεως του Διοικητικού Συμβουλίου του 
Ι.Ν.Π.Ε. Η τροποίηση ισχύει από της δημοσιεύσεως της 
αποφάσεως της Δ.Ι.Σ. στην Εφημερίδα της Κυβερνήσεως 
και στο περιοδικό «Εκκλησία». 

Άρθρο 14 

Από τις διατάξεις του Κανονισμού αυτού δεν προκα- 
λείται δαπάνη εις βάρος του Προϋπολογισμού του Νο¬ 
μικού Προσώπου της Ιερός Μητροπόλεως Νέας Ιωνίας 
και Φιλαδέλφειας. 


Άρθρο 15 
Έναρξη ισχύος 

Ο παρών Κανονισμός ισχύει από τη δημοσίευσή του 
στην Εφημερίδα της Κυβερνήσεως και στο επίσημο δελ¬ 
τίο της Εκκλησίας της Ελλάδος «Εκκλησία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. απόφ. 3655/1850/4.9.2015 (2) 

Τροποποίηση του άρθρου 3 του Κανονισμού λειτουργίας 
του Εκκλησιαστικού Ιδρύματος υπό την επωνυμίαν: 
«ΙΔΡΥΜΑ ΠΡΟΣΤΑΣΙΑΣ ΝΕΟΤΗΤΟΣ ΑΓΙΟΣ ΓΕΩΡΓΙΟΣ - 
ΑΓΙΟΣ ΠΟΛΥΚΑΡΠΟΣ» της Ιερός Μητροπόλεως Πει¬ 
ραιώς. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως τροποποιήθηκαν με 
το άρθρο 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Πειραιώς. 

4) Την υπ’ αριθμ. 848/27.7.2015 Πρότασιν του Σεβασμιω- 
τάτου Μητροπολίτου Πειραιώς Σεραφείμ. 

5) Την υπ’ αριθμ. 40/2015 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος. 

6) Την από 26.8.2015 Απόφασιν της Διαρκούς Ιερός 
Συνόδου, αποφασίζει: 

Τροποποιεί το άρθρον 3 του Κανονισμού λειτουργίας 
του Εκκλησιαστικού Ιδρύματος υπό την επωνυμίαν: 
«ΙΔΡΥΜΑ ΠΡΟΣΤΑΣΙΑΣ ΝΕΟΤΗΤΟΣ ΑΓΙΟΣ ΓΕΩΡΓΙΟΣ - 
ΑΓΙΟΣ ΠΟΛΥΚΑΡΠΟΣ» της Ιερός Μητροπόλεως Πειραιώς 
(Φ.Ε.Κ. 725/Β79.9.1991 και 502/Β71.4.2011), ως εξής: 

Αρθρον1 

Το άρθρο 3 του Κανονισμού του εκκλησιαστικού Ιδρύ¬ 
ματος της Ιερός Μητροπόλεως Πειραιώς με την επω- 
νυμίαΊδρυμα Προστασίας Νεότητος «Άγιος Γεώργιος - 
Αγιος Πολύκαρπος» (Φ.Ε.Κ. 725/Α71991), αντικαθίσταται 
ως ακολούθως: 

«Αρθρον 3 

Μέσα για την επίτευξη των σκοπών 

Για την επίτευξη του σκοπού, μέσα αποτελούν ειδικό¬ 
τερα η ίδρυση και λειτουργία παιδικού και βρεφονηπια¬ 
κού σταθμού, σχολείων πρωτοβάθμιας και δευτεροβάθ¬ 
μιας εκπαίδευσης (ακόμη και προσανατολισμού) υπό το 
διακριτικό τίτλο «Αγιος Γεώργιος - Αγιος Πολύκαρπος», 
σχολών βυζαντινής μουσικής και αγιογραφίας, παραδο¬ 
σιακών λαϊκών χορών, κατασκηνώσεων και κάθε άλλου 
συναφούς επιμορφωτικού και εκπολιτιστικού τρόπου 
συμπαραστάσεως. Επίσης είναι δυνατή η ανάληψη της 

διαχείρισης - ως φορέα υλοποίησης - κοινοτικών ευρω¬ 
παϊκών προγραμμάτων, αλλά και παγκοσμίων τοιούτων, 
για την πρόοδο και επίτευξή του ως άνω σκοπού». 

Άρθρον 2 

Από την παρούσα Απόφαση δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιεράς Μητροπόλεως Πειραιώς. 

Αρθρον 3 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. απόφ. 3551/1864/7.9.2015 (3) 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΕΚΚΛΗΣΙΑΣΤΙΚΟ ΕΣΤΙΑΤΟΡΙΟ: 
ΤΟ ΣΤΕΚΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Καλαβρύτων 
και Αιγιαλείας, 

4) τας υπ’ αριθμ. 352/7.5.2015 και 552/22.7.2015 Προτά¬ 
σεις του Σεβασμιωτάτου Μητροπολίτου Καλαβρύτων 
και Αιγιαλείας Αμβροσίου, 

5) την από 2.7.2015 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 26.8.2015 Απόφασιν της Διαρκούς Ιεράς 
Συνόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΕΚΚΛΗΣΙΑΣΤΙΚΟ ΕΣΤΙΑΤΟ¬ 
ΡΙΟ: ΤΟ ΣΤΕΚΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ», το οποίον θα διέπεται 
από τον κάτωθι Κανονισμό: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
«ΕΚΚΛΗΣΙΑΣΤΙΚΟΥ ΕΣΤΙΑΤΟΡΙΟΥ: 

ΤΟ ΣΤΕΚΙ ΤΗΣ ΑΓΑΠΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ 

Αρθρο 1 

Επωνυμία -Έδρα - Σφραγίδα 

1. Στην Ιερά Μητρόπολη Καλαβρύτων και Αιγιαλείας 
συνιστάται εκκλησιαστικό ίδρυμα με την επωνυμία 
«ΕΚΚΛΗΣΙΑΣΤΙΚΟ ΕΣΤΙΑΤΟΡΙΟ: ΤΟ ΣΤΕΚΙ ΤΗΣ ΑΓΑΠΗΣ», 
το οποίο θα λειτουργεί ως νομικό πρόσωπο ιδιωτικού 


δικαίου μη κερδοσκοπικού χαρακτήρα, εποπτευόμενο 
από την Ιερά Μητρόπολη Καλαβρύτων και Αιγιαλείας, 
της οποίας το φιλανθρωπικό έργο θα επικουρεί. 

2. Ως έδρα του Εκκλησιαστικού Εστιατορίου ορίζεται 
η πόλη του Αιγίου. Το Στέκι της Αγάπης στεγάζεται σε 
οικοδόμημα που ενοικιάζει για τον σκοπό αυτό η Ιερά 
Μητρόπολη επί της οδού Μελετοπούλων 40. 

3. Το Ίδρυμα φέρει δική του σφραγίδα, στρογγύλη, 
στην περιφέρεια της οποίας, σε δύο ομόκεντρους κύ¬ 
κλους, αναγράφεται «ΕΚΚΛΗΣΙΑΣΤΙΚΟ ΕΣΤΙΑΤΟΡΙΟ: ΤΟ 
ΣΤΕΚΙ ΤΗΣ ΑΓΑΠΗΣ- Ι.Μ. ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» 
στο κέντρο δε αυτής περιλαμβάνει την παράσταση του 
Μεγάλου Δείπνου της σχετικής ευαγγελικής παραβολής. 

Άρθρο 2 
Σκοποί 

1. Η ίδρυση του Εκκλησιαστικού Εστιατορίου: ΤΟ ΣΤΕΚΙ 
ΤΗΣ ΑΓΑΠΗΣ εντάσσεται στο πλαίσιο της κοινωνικής και 
φιλανθρωπικής δραστηριότητας της Ιεράς Μητροπόλεως 
με στόχο την εφαρμογή προγραμμάτων και δράσεων για 
την προώθηση της κοινωνικής συνοχής, την καταπολέ¬ 
μηση της φτώχειας, την εξυπηρέτηση και ανακούφιση 
ενδεών συνανθρώπων μας, οι οποίοι ένεκα της οικονο¬ 
μικής κρίσεως και του μεγάλου ποσοστού της ανεργίας 
της περιοχής της Αιγιαλείας και των Καλαβρύτων δεν 
δύνανται να εξασφαλίσουν τα βασικά είδη διατροφής και 
διαβιώσεώς τους, την ευαισθητοποίηση ατόμων εθελο¬ 
ντών και ομάδων καθώς και επιχειρήσεων με στόχο τη 
συμμετοχή τους σε προγράμματα στήριξης των οικονο¬ 
μικά αδυνάμων κατοίκων της Ιεράς Μητροπόλεώς μας. 

2. Ειδικότερα η λειτουργία του Εκκλησιαστικού Εστι¬ 
ατορίου αποσκοπεί στην κάλυψη πρωτογενών αναγκών 
ευπαθών, κοινωνικά και οικονομικά, ατόμων και οικογε¬ 
νειών, με την δωρεάν παροχή πλήρους γεύματος δια έξι 
ημέρες την εβδομάδα, μέσα σε ένα κατάλληλα διαμορ¬ 
φωμένο και φιλόξενο - οικογενειακό χώρο, σεβόμενο την 
αξιοπρέπεια των μετεχόντων δικαιούχων. 

Αρθρο 3 

Μέσα για την επίτευξη των σκοπών 

Οι ανωτέρω σκοποί του Εκκλησιαστικού Εστιατορίου 
επιτυγχάνονται ως εξής: 

α. Με την διαμόρφωση και τον αναγκαίο εξοπλισμό 
ειδικού χώρου όπου θα πραγματοποιείται η παρασκευή 
των γευμάτων και η προσφορά τους στους δικαιούχους. 

β. Με την σύσταση παραρτημάτων σε Ενορίες της 
Ιεράς Μητροπόλεως τόσο στην Αιγιάλεια, όσο και στις 
περιοχές των Καλαβρύτων, της Κλειτορίας και της 
Αροανίας, ώστε η δραστηριότητα να καλύπτει όλες τις 
περιοχές της I. Μητροπόλεως. 

γ. Με την οργάνωση φιλανθρωπικών και ψυχαγωγικών 
εκδηλώσεων και την διάθεση των εσόδων τους, προς 
επίτευξη των σκοπών του Εκκλησιαστικού Εστιατορίου. 

δ. Με την συνεργασία με κρατικούς και κοινωνικούς 
φορείς. 

ε. Με την ένταξη σε ευρωπαϊκά και άλλα επισιτιστικά 
προγράμματα. 

στ. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο του Ιδρύματος. 

Αρθρο 4 

Παροχές του Εκκλησιαστικού Εστιατορίου. 

1. Στο πλαίσιο λειτουργίας του, προβλέπεται να προ- 
σφέρονται δωρεάν σε απόρους ζεστά μεσημεριανά 

γεύματα, που θα σερβίρονται στο χώρο του Εκκλησια¬ 
στικού Εστιατορίου έξι ημέρες την εβδομάδα. 

2. Τα γεύματα αυτά δεν θα μεταφέρονται κατ’ οίκον. 

3. Το εβδομαδιαίο πρόγραμμα σίτισης συντάσσεται 
από τον Υπεύθυνο του Εκκλησιαστικού Εστιατορίου. 

4. Η καλή ποιότητα και κατάσταση των γευμάτων από 
απόψεως υγιεινής διέπεται από τις σχετικές υγειονο¬ 
μικές διατάξεις. 

Αρθρο 5 

Πόροι και διάθεση αυτών 

1. Πόροι του Εκκλησιαστικού Εστιατορίου είναι: 

α. Επιχορηγήσεις από την I. Μητρόπολη Καλαβρύτων 
και Αιγιαλείας. 

β. Κάθε παροχή από φορείς του ελληνικού Δημοσίου, 
των Οργανισμών Τοπικής Αυτοδιοίκησης κ.λπ. 

γ. Χρηματοδότηση από την συμμετοχή σε ευρωπαϊκά, 
εθνικά και περιφερειακά προγράμματα. 

δ. Το προϊόν δισκοφοριών ανά τους I. Ναούς της I. Μη- 
τροπόλεως, όπως καθορίζονται κάθε φορά με απόφαση 
του Σεβασμιωτάτου Μητροπολίτου. 

ε. Προαιρετικές εισφορές και οικονομικές δωρεές 
φυσικών και νομικών προσώπων, κληρονομιές, κληρο¬ 
δοτήματα και κάθε άλλο νόμιμο έσοδο, εφ’ όσον δεν 
αντιτίθεται στον σκοπό και τον χαρακτήρα του Εκκλη¬ 
σιαστικού Εστιατορίου. 

στ. δωρεές σε είδος επιχειρήσεων και βιομηχανιών 
τροφίμων. 

2. Οι πόροι του Εκκλησιαστικού Εστιατορίου διατί¬ 
θενται για την ευόδωση των σκοπών του και για τη 
διασφάλιση της εύρυθμης λειτουργίας του. 

3. Η χρηματική περιουσία του Εκκλησιαστικού Εστι¬ 
ατορίου κατατίθεται σε μία από τις τράπεζες που λει¬ 
τουργούν στην πόλη του Αιγίου, επ’ ονόματι της Ιεράς 
Μητροπόλεως Καλαβρύτων και Αιγιαλείας και με την 
ένδειξη «ΕΚΚΛΗΣΙΑΣΤΙΚΟ ΕΣΤΙΑΤΟΡΙΟ: ΤΟ ΣΤΕΚΙ ΤΗΣ 
ΑΓΑΠΗΣ». Οι αναλήψεις διενεργούνται από τον υπεύθυνο 
του Ταμείου Φιλανθρωπίας της Ιεράς Μητροπόλεως, 
κατόπιν Αποφάσεως του Δ.Σ. και ειδικής έγγραφης 
εξουσιοδότησης από τον Σεβασμιώτατο Μητροπολίτη 
ως Πρόεδρο του Δ.Σ. 

Αρθρο 6 

Διοικητικό Συμβούλιο 

1. Το Εκκλησιαστικό Εστιατόριο διοικείται από πεντα¬ 
μελές Διοικητικό Συμβούλιο, το οποίο απαρτίζεται από: 

α. Τον Σεβασμιώτατο Μητροπολίτη Καλαβρύτων και 
Αιγιαλείας ως Πρόεδρο, με τον νόμιμο αναπληρωτή του. 

β. Τον Υπεύθυνο του Ταμείου Φιλανθρωπίας της Ιεράς 
Μητροπόλεως. 

γ. Δύο κληρικούς με τους αναπληρωτές τους, εκπρο¬ 
σώπους των ενοριών. 

δ.Έναν λαϊκό εθελοντή συνεργάτη του Εκκλησιαστικού 
Εστιατορίου, άνδρα ή γυναίκα, με τον αναπληρωτή του. 

2. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. Το αξίωμα του μέλους του Δ.Σ. 
είναι άμισθο και τιμητικό. 

3. Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μητροπολίτου και για το χρονικό διάστημα μέχρι τη 
λήξη της θητείας των υπολοίπων μελών του Δ.Σ. 

4. Το Δ.Σ. συνέρχεται τακτικά κάθε εξάμηνο μετά από 
πρόσκληση του Σεβασμιωτάτου Προέδρου του. Το Δ.Σ. 


καλείται σε έκτακτη συνεδρίαση μετά από πρόσκληση 
του Σεβασμιωτάτου Προέδρου του, ή μετά από αίτηση 
τριών (3) τουλάχιστον μελών του. 

5. Για την ύπαρξη απαρτίας πρέπει να παρευρίσκεται 
ο Πρόεδρος ή ο αναπληρωτής του και δύο τουλάχιστον 
μέλη του Δ.Σ. Εάν κάποιο μέλος δηλώσει κώλυμα συμ¬ 
μετοχής σε συνεδρίαση του Δ.Σ., καλείται αντ’ αυτού ο 
αναπληρωτής του. 

6. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

7. Στις συνεδριάσεις του Δ.Σ. συμμετέχει αυτοδικαίως 
ως εισηγητής ο Πρόεδρος της Διαχειριστικής Επιτροπής 
του Εκκλησιαστικού Εστιατορίου, χωρίς όμως δικαίωμα 
ψήφου, εκτός εάν έχει ορισθεί ως τακτικό μέλος του Δ.Σ. 

Αρθρο 7 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει για κάθε υπό¬ 
θεση που αφορά στη συγκρότηση και λειτουργία του 
Εκκλησιαστικού Εστιατορίου. Ειδικότερα: 

α. Μελετά και αποφασίζει διάφορα μέτρα για την ενί¬ 
σχυση και ευόδωση των σκοπών του Εκκλησιαστικού 
Εστιατορίου. 

β. Εγκρίνει τον ετήσιο προγραμματισμό των δράσε¬ 
ων του Εκκλησιαστικού Εστιατορίου κατόπιν σχετικής 
Εισηγήσεως της Διαχειριστικής Επιτροπής. 

γ. Καταρτίζει τον ετήσιο Προϋπολογισμό εσόδων και 
εξόδων του Εκκλησιαστικού Εστιατορίου και τον ετήσιο 
Απολογισμό του Ιδρύματος και υποβάλλει προς έγκριση 
στο Μητροπολιτικό Συμβούλιο. 

δ. Εγκρίνει τον τελικό κατάλογο των δικαιούχων, τον 
οποίο συντάσσει η Διαχειριστική Επιτροπή. 

ε. Ασκεί δια του Προέδρου του ή δί οποιουδήποτε άλ¬ 
λου μέλους του, το οποίο ορίζεται γί αυτό, την εποπτεία 
στα παραρτήματα του Εκκλησιαστικού Εστιατορίου, τα 
οποία λειτουργούν ήδη και όσα πρόκειται να ιδρυθούν 
στο μέλλον με τήρηση της νόμιμης διαδικασίας. 

στ. Αποφασίζει για οποιαδήποτε πρόσληψη προσω¬ 
πικού από το Εκκλησιαστικό Εστιατόριο. 

ζ. Αποφασίζει για κάθε άλλο θέμα για το οποίο δεν 
γίνεται λόγος στον παρόντα Κανονισμό. 

2. ΤοΊδρυμα εκπροσωπείται δικαστικά και εξωδικαστι¬ 
κά, σε όλες τις έννομες σχέσεις του, από τον Πρόεδρο 
του Δ.Σ. ή από μέλος αυτού, ειδικά εξουσιοδοτημένο 
γί αυτόν τον σκοπό. 

3. Ο Πρόεδρος ή σε περίπτωση απουσίας αυτού ο 
νόμιμος αναπληρωτής του καθορίζει τις εργασίες του 
Δ.Σ., υπογράφει τη σχετική αλληλογραφία και επιλύει 
διαιτητικά τις αναφυόμενες διαφορές των μελών του, 
όπου υπάρχει ανάγκη. 

Αρθρο 8 

Διαχειριστική Επιτροπή 

1. Με απόφαση του Διοικητικού Συμβουλίου, κατόπιν 
προτάσεως του Σεβασμιωτάτου Μητροπολίτου, διορίζε¬ 
ται Διαχειριστική Επιτροπή του Εκκλησιαστικού Εστια¬ 
τορίου με σκοπό την απρόσκοπτη και αποτελεσματική 
λειτουργία του. 

2. Μέλη της Επιτροπής είναι: 

Α. Ο εκάστοτε Αρχιερατικός Επίτροπος Αιγίου της 
I. Μητροπόλεως, ως Πρόεδρος της Επιτροπής. 

Β. Ο εκάστοτε υπεύθυνος Εκκλησιαστικού Εστιατορίου, 
κληρικός της I. Μητροπόλεως. 

Γ.'Ενας Κοινωνικός Λειτουργός. 

Δ. Δύο εθελοντές συνεργάτες του Εκκλησιαστικού 
Εστιατορίου. 

Τα μέλη της Επιτροπής είναι άμισθα. 

3. Η Επιτροπή Διαχειρίσεως έχει τις εξής αρμοδιότητες: 

Α. Εποπτεύει την λειτουργία του Εκκλησιαστικού 

Εστιατορίου. 

Β. Καθορίζει και συντάσσει τον κατάλογο των δικαιού¬ 
χων σε συνεργασία με τις ενορίες της Ιεράς Μητροπό- 
λεως, σύμφωνα με τις παρακάτω διατάξεις του άρθρου 
10 του παρόντος Κανονισμού. Τον κατάλογο υποβάλλει 
προς τελική έγκριση στο Δ.Σ. 

Γ. Εκδίδει την κάρτα του Δικαιούχου. 

Δ. Συντάσσει και παρουσιάζει ανά εξάμηνο στο Δ.Σ. 
έκθεση πεπραγμένων και διαχειριστικό απολογισμό του 
Εκκλησιαστικού Εστιατορίου. 

Ε. Ασκεί κάθε άλλη αρμοδιότητα που αναφέρεται στον 
παρόντα Κανονισμό. 

4. Η Επιτροπή Διαχείρισης συνεδριάζει ύστερα από 
πρόσκληση του Προέδρου της Επιτροπής, τουλάχιστον 
μία φορά το μήνα είτε στην έδρα του Εκκλησιαστικού 
Εστιατορίου είτε στα γραφεία της Ιεράς Μητροπόλεως. 
Στην πρόσκληση αναφέρονται τα θέματα της ημερήσιας 
διάταξης. Η πρόσκληση επιδίδεται στα μέλη της Επιτρο¬ 
πής τρεις (3) τουλάχιστον μέρες πριν από την ημέρα που 
ορίζεται για τη συνεδρίαση. Σε επείγουσες περιπτώσεις 
η πρόσκληση στα μέλη μπορεί να γίνει προφορικά την 
ημέρα της συνεδρίασης. Η Επιτροπή έχει απαρτία εφ’ 
όσον παρίστανται τα τρία από τα πέντε μέλη. 

Αρθρο 9 
Προσωπικό 

1. Με απόφαση του Διοικητικού Συμβουλίου του Εκκλη¬ 
σιαστικού Εστιατορίου προσλαμβάνεται το απαιτούμενο 
προσωπικό για την άρτια οργάνωση και την ομαλή 
λειτουργία του, το οποίο διεκπεραιώνει την τρέχουσα 
γραμματειακή και ταμειακή εργασία, την προμήθεια 
προϊόντων κατόπιν σχετικού διαγωνισμού, όπως προ¬ 
βλέπουν οι σχετικές διατάξεις, ως και την παρασκευή 
των γευμάτων. Το προσωπικό διακρίνεται σε έμμισθο 
και εθελοντικό (μερικής ή πλήρους απασχολήσεως). Το 
έμμισθο προσωπικό προσλαμβάνεται, απασχολείται, 
αμείβεται και παύεται από το Δ.Σ., κατόπιν αιτιολογη¬ 
μένης αποφάσεως και σύμφωνα με τις διατάξεις της 
κείμενης νομοθεσίας. Στο εθελοντικό προσωπικό συ¬ 
γκαταλέγονται όσοι με τη θέλησή τους και άνευ αμοι¬ 
βής παρέχουν τις υπηρεσίες τους στο Εκκλησιαστικό 
Εστιατόριο. Το ύψος της μισθοδοσίας του έμμισθου 
προσωπικού καθορίζεται κατόπιν αποφάσεως του Δ.Σ. 
σύμφωνα με την ισχύουσα νομοθεσία. 

2. Υπεύθυνος του Εκκλησιαστικού Εστιατορίου ορίζε¬ 
ται από το Δ.Σ. κληρικός της I. Μητροπόλεως, έμπειρος 
στον τομέα της φιλανθρωπίας. Το αξίωμά του είναι 
άμισθο. 

Αρθρο 10 
Βιβλία 

1. Στο Εκκλησιαστικό Εστιατόριο τηρείται Αρχείο και 
τα εξής βιβλία: 

α. Βιβλίο Πρακτικών. 

β. Πρωτόκολλο Αλληλογραφίας. 

γ. Τα προβλεπόμενα από τη νομοθεσία λογιστικά βι¬ 
βλία (π.χ. Βιβλίο Ταμείου και αριθμημένα κατ’ αύξοντα 
αριθμό διπλότυπα γραμμάτια εισπράξεως και εντάλματα 


πληρωμής, τα οποία είναι εκτελεστέα εφ’ όσον φέρουν 
την υπογραφή του Προέδρου και του Ταμία του Ιδρύ¬ 
ματος). 

δ. Βιβλίο εισερχομένων και εξερχομένων ειδών. 

ε. Βιβλίο δωρεών και χορηγιών. 

2. Όλα τα βιβλία θεωρούνται από την Ιερά Μητρόπολη. 

Άρθρο 11 
Δικαιούχοι 

1. Το Πρόγραμμα σίτισης εξυπηρετεί μοναχικά άτομα, 
ηλικιωμένους, απόρους, αστέγους και γενικότερα οικο¬ 
νομικά αδύναμα άτομα ή οικογένειες. 

2. Βασικό κριτήριο για την ένταξη μεμονωμένων ατό¬ 
μων ή οικογενειών από τις κατηγορίες της προηγούμε¬ 
νης παραγράφου στους δικαιούχους της φιλανθρωπικής 
δραστηριότητας είναι η διαπίστωση της απορίας και 
της αδυναμίας τους να παρασκευάσουν γεύμα, η οποία 
αποδεικνύεται από το εισόδημα σε συνδυασμό με την 
εξέταση και άλλων κοινωνικών κριτηρίων, όπως είναι 
η ανεργία, η οικογενειακή κατάσταση, η ασθένεια, η 
αναπηρία, οι συνθήκες στέγασης και διαβίωσης, καθώς 
και τυχόν άλλα ιδιαίτερα κοινωνικά προβλήματα που 
αντιμετωπίζουν. 

3. Τα δικαιολογητικά που εξετάζονται για την ένταξη 
των υποψηφίων δικαιούχων στο πρόγραμμα είναι τα εξής: 

Α. Υποχρεωτικά δικαιολογητικά για όλους τους υπο¬ 
ψηφίους δυνητικούς δικαιούχους: 

• Αίτηση του ενδιαφερομένου 

• Πιστοποιητικό οικογενειακής καταστάσεως 

• Φωτοτυπία Αστυνομικής Ταυτότητας ή διαβατηρίου 
σε ισχύ 

• Αντίγραφο του τελευταίου εκκαθαριστικού σημειώ¬ 
ματος της οικείας ΔΟΥ ή αντίγραφο της τελευταίας 
δηλώσεως φορολογίας (έντυπο Ε1) 

• Αντίγραφο δήλωσης στοιχείων ακινήτων (Ε9) 

Β. Δικαιολογητικά κατά περίπτωση, ανάλογα με την 
κατάσταση του υποψηφίου-δυνητικού δικαιούχου: 

• Κάρτα ανεργίας σε ισχύ, εφ’ όσον το άτομο είναι 
άνεργο 

• Βιβλιάριο Απορίας θεωρημένο από αρμόδια υπηρε¬ 
σία ΟΤΑ β' ή α' βαθμού 

• Επίσημη Ιατρική γνωμάτευση, εφ’ όσον υπάρχει πρό¬ 
βλημα υγείας 

• Πιστοποίηση αναπηρίας εφ’ όσον πρόκειται για άτο¬ 
μα με ειδικές ανάγκες 

• Μισθωτήριο συμβόλαιο, σε περίπτωση που ο υπο¬ 
ψήφιος ενοικιάζει. 

• Αντίγραφο εξατομικευμένης έκθεσης κοινωνικής 
έρευνας από αρμόδια δημόσια ή δημοτική υπηρεσία, 
εφόσον υπάρχει, με την οποία μπορεί να διαπιστωθεί 
η κοινωνική κατάσταση, οι συνθήκες και οι δυσχέρειες 
διαβίωσης του ατόμου ή της οικογένειας. 

• Βεβαίωση του Εφημερίου της ενορίας για την κα¬ 
τάσταση ενός ατόμου ή μιας οικογένειας. 

• Σε περίπτωση που το μονήρες άτομο ή οποιοδήποτε 
μέλος της αιτούσης οικογένειας λαμβάνει οποιοδήποτε 
βοήθημα π.χ. αναπηρίας ή άλλης κρατικής παροχής, 
αιτείται η σχετική βεβαίωση. 

Επισημαίνεται ότι τα στοιχεία τόσο των αιτούντων, 
όσο και των τελικών δικαιούχων είναι απόρρητα και τα 
διαχειρίζεται αποκλειστικά η Διαχειριστική Επιτροπή. 
Διέπονται από τις διατάξεις περί προστασίας προσω¬ 
πικών δεδομένων. 

4. Η απορία ενός μονήρους ατόμου ή μιας οικογένειας 
προσδιορίζεται ως εξής: Ετήσιο καθαρό ατομικό εισό¬ 
δημα έως 5.000 ευρώ, κλιμακούμενο για τα μέλη της 
οικογένειας ως εξής: 

Μέλη οικογένειας και εισόδημα 

• Ένα (1) μέλος 5000 ευρώ 

• Δύο (2) μέλη 6000 ευρώ 

• Τρία (3) μέλη 8000 ευρώ 

• Τέσσερα (4) μέλη και άνω 12000 ευρώ 

5. Τα δικαιολογητικά υποβάλλονται, καθ’ όλη τη διάρ¬ 
κεια του έτους, στα μέλη της Διαχειριστικής Επιτροπής 
με την βοήθεια και την σύμπραξη των ενοριών, οι οποί¬ 
ες καταγράφουν τους υποψηφίους ωφελουμένους και 
συγκεντρώνουν τα δικαιολογητικά τους. 

6. Η Επιτροπή Διαχείρισης μετά τον έλεγχο και την 
αξιολόγηση των υποβληθεισών αιτήσεων και των δικαι- 
ολογητικών των υποψηφίων δικαιούχων, καθορίζει με 
απόφασή της τους τελικούς δικαιούχους, και υποβάλει 
τον τελικό κατάλογο στο Δ.Σ. προς έγκριση. Κατόπιν 
δε, εκδίδει την κάρτα του δικαιούχου. 

Άρθρο 12 
Κάρτα Δικαιούχου 

1. Η κάρτα δικαιούχου του Εκκλησιαστικού Εστιατορί¬ 
ου χορηγείται σε όποιον πληροί τις προϋποθέσεις του 
άρθρου 11 του παρόντος Κανονισμού και έχει κριθεί ως 
δικαιούχος. 

2. Η κάρτα δικαιούχου είναι αυστηρά προσωπική και 
αναγράφει τα στοιχεία του δικαιούχου. 

3. Η κάρτα του δικαιούχου εκδίδεται με ισχύ ενός 
έτους. Στην κάρτα αναγράφεται το χρονικό διάστημα 
που ισχύει για τη χρήση των υπηρεσιών του Εκκλησια¬ 
στικού Εστιατορίου. Η κάρτα ανανεώνεται εφ’ όσον 
κρίνεται απαραίτητο με πρόταση της Διαχειριστικής 
Επιτροπής προς το Δ.Σ., υπό την προϋπόθεση ότι δεν 
έχει επέλθει στο μεταξύ μεταβολή της κοινωνικοοικο¬ 
νομικής κατάστασης του δικαιούχου. 

Άρθρο 13 

Δικαιώματα και υποχρεώσεις δικαιούχων 

1. Οι δικαιούχοι οφείλουν να σέβονται το προσωπικό 
και τους χώρους του Εκκλησιαστικού Εστιατορίου και 
να τηρούν ό,τι προβλέπεται από τον παρόντα Κανονισμό. 

2. Οι δικαιούχοι οφείλουν να προσκομίσουν οποιοδή- 
ποτε συμπληρωματικό στοιχείο ή δικαιολογητικά ζητη¬ 
θεί από την Επιτροπή Διαχείρισης. 

3. Οι δικαιούχοι έχουν δικαίωμα χρήσης των υπηρεσι¬ 
ών του Εκκλησιαστικού Εστιατορίου για ένα έτος, με τη 
λήξη του οποίου θα κατατίθενται όλα τα απαραίτητα 
δικαιολογητικά για να επανεγκριθούν από την Επιτροπή 
Διαχείρισης και το Δ.Σ. 

4. Δικαιούχος δύναται να απολέσει το δικαίωμα συμ¬ 
μετοχής στο πρόγραμμα σίτισης εφ’ όσον συντρέχουν 
μία από τις ακόλουθες προϋποθέσεις: 

α) Παραβεί τον παρόντα Κανονισμό. 

β) Υποβάλει ψευδή δήλωση ή αναληθή ως προς την 
ακρίβειά τους δικαιολογητικά. 

γ) Εξαντλήσει την ημερομηνία που έχει δικαίωμα χρή¬ 
σης των παροχών του Εκκλησιαστικού Εστιατορίου και 
δεν έχει υποβάλει εκ νέου αίτηση ή έχει υποβάλει εκ 
νέου αίτηση η οποία απορρίφθηκε. 

δ) Δημιουργήσει πρόβλημα στο προσωπικό. 

ε) Εφ’ όσον παύσουν να συντρέχουν οι προϋποθέσεις 
που ορίζουν διατάξεις του παρόντος Κανονισμού και δεν 


ενημερώσει αμέσως την Διαχειριστική Επιτροπή στην 
περίπτωση που αλλάξουν οι συνθήκες του δικαιούχου, 
ώστε να μην πληροί πλέον τα κριτήρια για τη συμμετοχή 
του στο πρόγραμμα σίτισης 

6. Η Επιτροπή Διαχείρισης, στην περίπτωση που συ¬ 
ντρέχει οποιαδήποτε από τις πιο πάνω αναφερόμενες 
υπό στοιχεία α), β), γ), δ) και ε), δύναται να λάβει όλα τα 
ενδεικνυόμενα νόμιμα μέτρα εναντίον του δικαιούχου, πε- 
ριλαμβανομένης της διαγραφής του από το πρόγραμμα 
σίτισης του Εκκλησιαστικού Εστιατορίου και την απαγό¬ 
ρευση της εισόδου του στους χώρους όπου στεγάζεται. 

Άρθρο 14 

Ενοριακά Εκκλησιαστικά Εστιατόρια 

1. Με τη νόμιμη διαδικασία περί συστάσεως εκκλη¬ 
σιαστικών ιδρυμάτων είναι δυνατή η σύσταση νέων 
Ενοριακών Εκκλησιαστικών Εστιατορίων, σε ενορίες, 
οι οποίες διαθέτουν ιδιόκτητο ή εκμισθωμένο χώρο, 
προορισμένο κατά κύρια χρήση για την εξυπηρέτηση 
της παρασκευής συσσιτίων. 

2. Τα Ενοριακά Εκκλησιαστικά Εστιατόρια διοικούνται 
σύμφωνα με τον Κανονισμό τους από Διοικητικό Συμ¬ 
βούλιο, με πρόεδρο τον εφημέριο και μέλη επιτρόπους, 
μέλη του ενοριακού φιλοπτώχου Ταμείου, που διορίζο¬ 
νται με απόφαση του Σεβασμιωτάτου Μητροπολίτου, 
έπειτα από πρόταση του εφημερίου. 

3. Η λειτουργία των Ενοριακών Εκκλησιαστικών Εστι¬ 
ατορίων εποπτεύεται από το Δ.Σ. του Εκκλησιαστικού 
Εστιατορίου «ΤΟ ΣΤΕΚΙ ΤΗΣ ΑΓΑΠΗΣ». 

Άρθρο 15 

Διάλυση - Τροποποίηση Κανονισμού 

1. Στέκι της Αγάπης καταργείται, όταν καθίσταται αδύ¬ 
νατη η λειτουργία του ή δεν εκπληρώνει την αποστολή 
του ή παρεκκλίνει των σκοπών του. Η απόφαση καταρ- 
γήσεώς του λαμβάνεται από την Ιερά Σύνοδο, ύστερα 
από πρόταση του Μητροπολίτου, κατόπιν αποφάσεως - 
αιτήσεως του Δ.Σ. του Εκκλησιαστικού Εστιατορίου. Το 
Στέκι της Αγάπης καταργείται από της δημοσιεύσεως 
της αποφάσεως της Δ.Ι.Σ. στην Εφημερίδα της Κυβερ- 
νήσεως και στο περιοδικό «Εκκλησία», η δε περιουσία 
του ανήκει αυτοδικαίως στο νομικό πρόσωπο της Ιεράς 
Μητροπόλεως Καλαβρύτων και Αιγιαλείας. 

2. Ο παρών Κανονισμός τροποποιείται με απόφαση 
της Ιεράς Συνόδου, ύστερα από πρόταση του Μητροπο¬ 
λίτου, κατόπιν αποφάσεως - αιτήσεως του Διοικητικού 
Συμβουλίου του Εκκλησιαστικού Εστιατορίου «ΣΤΕΚΙ 
ΤΗΣ ΑΓΑΠΗΣ». Η τροποποίηση ισχύει από της δημοσι¬ 
εύσεως της αποφάσεως της Δ.Ι.Σ. στην Εφημερίδα της 
Κυβερνήσεως και στο περιοδικό «Εκκλησία». 

Αρθρο 16 

Μεταβατικές διατάξεις 

1. Από τις διατάξεις του Κανονισμού δεν προκαλείται 
δαπάνη εις βάρος του νομικού προσώπου της Ιεράς 
Μητροπόλεως Καλαβρύτων και Αιγιαλείας. 

3. Ο παρών Κανονισμός ισχύει από την δημοσίευσή 
του στην Εφημερίδα της Κυβερνήσεως και στο επίσημο 
δελτίο «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2015 
Ο Πρόεδρος 

4 Ο Αθηνών ΙΕΡΩΝΥΜΟΣ 

Αριθμ. απόφ. 3551/1865/7.9.2015 (4) 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΚΟΙΝΩΝΙΚΟ ΠΑΝΤΟΠΩΛΕΙΟ: ΤΟ 
ΚΕΛΑΡΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των 
Νόμων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Καλαβρύτων 
και Αιγιαλείας, 

4) τας υπ’ αριθμ. 352/7.5.2015 και 552/22.7.2015 Προτά¬ 
σεις του Σεβασμιωτάτου Μητροπολίτου Καλαβρύτων 
και Αιγιαλείας Αμβροσίου, 

5) την από 2.7.2015 Γνωμοδότησιν της Νομικής Υπη¬ 
ρεσίας της Ιερός Συνόδου της Εκκλησίας της Ελλάδος, 

6) την από 26.8.2015 Απόφασιν της Διαρκούς Ιερός 
Συνόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΚΟΙΝΩΝΙΚΟ ΠΑΝΤΟΠΩΛΕΙΟ: 
ΤΟ ΚΕΛΑΡΙ ΤΗΣ ΑΓΑΠΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ», το οποίον θα διέπεται 
από τον κάτωθι Κανονισμό: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΚΟΙΝΩΝΙΚΟΥ ΠΑΝΤΟΠΩΛΕΙΟΥ 
«ΤΟ ΚΕΛΑΡΙ ΤΗΣ ΑΓΑΠΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ 

Αρθρο 1 

Επωνυμία - Έδρα - Σφραγίδα 

1. Στην Ιερά Μητρόπολη Καλαβρύτων και Αιγιαλείας 
συνιστάται εκκλησιαστικό ίδρυμα με την επωνυμία «ΚΟΙ¬ 
ΝΩΝΙΚΟ ΠΑΝΤΟΠΩΛΕΙΟ: ΤΟ ΚΕΛΑΡΙ ΤΗΣ ΑΓΑΠΗΣ» (Κ.Α. 
στο εξής), το οποίο θα λειτουργεί ως νομικό πρόσωπο 
ιδιωτικού δικαίου μη κερδοσκοπικού χαρακτήρα, επο¬ 
πτευόμενο από την Ιερά Μητρόπολη Καλαβρύτων και 
Αιγιαλείας. 

2. Ως έδρα του Κ.Α. ορίζεται η πόλη του Αίγιου. Το 
Κοινωνικό Παντοπωλείο στεγάζεται σε οικοδόμημα που 
ενοικιάζει για τον σκοπό αυτό η I. Μητρόπολη επί της 
οδού Π. Χαραλάμπους 10. 

3. Το Κ.Α. φέρει δική του σφραγίδα, στρογγύλη, στην 
περιφέρεια της οποίας, σε δύο ομόκεντρους κύκλους, 
αναγράφεται «ΚΟΙΝΩΝΙΚΟ ΠΑΝΤΟΠΩΛΕΙΟ: ΚΕΛΑΡΙ 
ΑΓΑΠΗΣ» I. Μ. ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ- ΔΗΜΟΣ 
ΑΙΓΙΑΛΕΙΑΣ», στο κέντρο δε αυτής περιλαμβάνει την πα¬ 
ράσταση του θαύματος της ευλογίας των πέντε άρτων. 

Αρθρο 2 

Σκοποί 

1. Η ίδρυση του Κοινωνικού Παντοπωλείου εντάσσεται 
στο πλαίσιο της κοινωνικής και φιλανθρωπικής δρα¬ 
στηριότητας της Ιερός Μητροπόλεως με στόχο την 


εφαρμογή προγραμμάτων και δράσεων για την προώ¬ 
θηση της κοινωνικής συνοχής, την καταπολέμηση της 
φτώχειας, την εξυπηρέτηση και ανακούφιση ενδεών 
συνανθρώπων μας, οι οποίοι ένεκα της οικονομικής 
κρίσεως και του μεγάλου ποσοστού της ανεργίας της 
περιοχής της Αιγιαλείας και των Καλαβρύτων δεν δύ- 
νανται να εξασφαλίσουν τα βασικά είδη διατροφής και 
διαβιώσεώς τους, την ευαισθητοποίηση ατόμων εθελο¬ 
ντών και ομάδων καθώς και επιχειρήσεων με στόχο τη 
συμμετοχή τους σε προγράμματα στήριξης των οικονο¬ 
μικά αδυνάμων κατοίκων της Ιερός Μητροπόλεώς μας. 

2. Ειδικότερα η λειτουργία του Κ.Α. αποσκοπεί στην 
κάλυψη πρωτογενών αναγκών ευπαθών, κοινωνικά και 
οικονομικά, ατόμων και οικογενειών, με την δωρεάν πα¬ 
ροχή προϊόντων και ειδών πρώτης ανάγκης με σκοπό 
τη σίτιση των ενδεών συνανθρώπων μας. 

Αρθρο 3 

Μέσα για την επίτευξη των σκοπών 

Οι ανωτέρω σκοποί του Κ.Α. επιτυγχάνονται ως εξής: 

α. Με την στενή συνεργασία της I. Μητροπόλεως με 
τον Δήμο Αιγιαλείας. 

β. Με την σύσταση παραρτημάτων σε Ενορίες της 
Ιερός Μητροπόλεως τόσο στην Ανατολική Αιγιάλεια, 
όσο και στις περιοχές των Καλαβρύτων, της Κλειτορίας 
και της Αροανίας, ώστε η δραστηριότητα να καλύπτει 
όλες τις περιοχές της I. Μητροπόλεως. 

γ. Με την οργάνωση φιλανθρωπικών και ψυχαγωγικών 
εκδηλώσεων και την διάθεση των εσόδων τους, προς 
επίτευξη των σκοπών του Κ.Α. 

δ. Με την συνεργασία με κρατικούς και κοινωνικούς 
φορείς. 

ε. Με την ένταξη σε ευρωπαϊκά και άλλα επισιτιστικά 
προγράμματα. 

στ. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο του Ιδρύματος. 

Αρθρο 4 

Παροχές του Κ.Α. 

1. Στο πλαίσιο λειτουργίας του Κοινωνικού Παντοπω¬ 
λείου προβλέπεται να διανέμονται σε απόρους: 

α) Τυποποιημένα τρόφιμα μακράς διάρκειας, β) Είδη 
ατομικής υγιεινής και καθαριότητας, γ) Είδη βρεφικής 
ανάπτυξης, δ) Νωπά τρόφιμα (εφ’ όσον υπάρχουν κα¬ 
τάλληλες υποδομές και εξοπλισμός που διασφαλίζει 
την ποιότητα, τη διατηρησιμότητα και την καλή τους 
κατάσταση από άποψη υγιεινής και ασφάλειας, σύμ¬ 
φωνα με τις σχετικές υγειονομικές διατάξεις), ε) Είδη 
οικιακού εξοπλισμού. 

2. Τα είδη που παρέχονται από το Κ.Α. είναι εντελώς 
δωρεάν. Οι ποσότητες των προϊόντων που θα προ- 
σφέρονται στους δικαιούχους, καθώς και η συχνότητα 
παροχής τους, καθορίζονται με απόφαση της Επιτροπής 
Διαχείρισης του Κ.Α., λαμβάνοντας υπόψη τις υπάρχου- 
σες ποσότητες και είδη των προϊόντων σε συνδυασμό 
με τον αριθμό των αιτούντων - δυνητικών δικαιούχων 
του Κοινωνικού Παντοπωλείου. 

Αρθρο 5 

Πόροι και διάθεση αυτών 

1. Πόροι του Κ.Α. είναι: 

α. Επιχορηγήσεις από την I. Μητρόπολη Καλαβρύτων 
και Αιγιαλείας. 

β. Κάθε παροχή από φορείς του ελληνικού Δημοσίου, 
των Οργανισμών Τοπικής Αυτοδιοίκησης κ.λπ. 

γ. Χρηματοδότηση από την συμμετοχή σε ευρωπαϊκά, 
εθνικά και περιφερειακά προγράμματα. 

δ. Το προϊόν δισκοφοριών ανά τους I. Ναούς της I. Μη- 
τροπόλεως, όπως καθορίζονται κάθε φορά με απόφαση 
του Σεβασμιωτάτου Μητροπολίτου. 

ε. Προαιρετικές εισφορές και οικονομικές δωρεές 
φυσικών και νομικών προσώπων, κληρονομιές, κληρο¬ 
δοτήματα και κάθε άλλο νόμιμο έσοδο, εφ’ όσον δεν 
αντιτίθεται στον σκοπό και τον χαρακτήρα του Κ.Α. 

στ. δωρεές σε είδος επιχειρήσεων και βιομηχανιών 
τροφίμων. 

2. Οι πόροι του Κ.Α. διατίθενται για την ευόδωση των 
σκοπών του και για τη διασφάλιση της εύρυθμης λει¬ 
τουργίας του. 

3. Η χρηματική περιουσία του Κ.Α. κατατίθεται σε 
μία από τις τράπεζες που λειτουργούν στην πόλη του 
Αιγίου, επ’ ονόματι της Ιεράς Μητροπόλεως Καλαβρύ¬ 
των και Αιγιαλείας και με την ένδειξη «ΚΟΙΝΩΝΙΚΟ ΠΑ¬ 
ΝΤΟΠΩΛΕΙΟ: ΤΟ ΚΕΛΑΡΙ ΤΗΣ ΑΓΑΠΗΣ». Τις αναλήψεις 
διενεργεί ο Ταμίας του Κ.Α., κατόπιν Αποφάσεως του 
Δ.Σ. και ειδικής έγγραφης εξουσιοδότησης από τον 
Σεβασμιώτατο Μητροπολίτη ως Πρόεδρο του Δ.Σ. 

Αρθρο 6 

Διοικητικό Συμβούλιο 

1. Το Κ.Α. διοικείται από πενταμελές Διοικητικό Συμ¬ 
βούλιο, το οποίο απαρτίζεται: 

α. Από τον Σεβασμιώτατο Μητροπολίτη Καλαβρύτων 
και Αιγιαλείας ως Πρόεδρο, με αναπληρωτή του τον 
Πρωτοσύγκελλο ή τον Γενικό Αρχιερατικό Επίτροπο 
της I. Μητροπόλεως ή όποιον ορίσει ο Σεβασμιώτατος 
Μητροπολίτης. 

β. Από τον Δήμαρχο Αιγιαλείας με τον νόμιμο ανα¬ 
πληρωτή του. 

γ. Από δύο κληρικούς με τους αναπληρωτές τους, 
εκπροσώπους των ενοριών. 

δ. Από έναν λαϊκό εθελοντή συνεργάτη του Κοινωνικού 
Παντοπωλείου, άνδρα ή γυναίκα, με τον αναπληρωτή του. 

2. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. Το αξίωμα του μέλους του Δ.Σ. 
είναι άμισθο και τιμητικό. 

3. Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μητροπολίτου και για το χρονικό διάστημα μέχρι τη 
λήξη της θητείας των υπολοίπων μελών του Δ.Σ. 

4. Το Δ.Σ. συνέρχεται τακτικά κάθε εξάμηνο μετά από 
πρόσκληση του Σεβασμιωτάτου Προέδρου του. Το Δ.Σ. 
καλείται σε έκτακτη συνεδρίαση μετά από πρόσκληση 
του Σεβασμιωτάτου Προέδρου του, ή μετά από αίτηση 
τριών (3) τουλάχιστον μελών του. 

5. Για την ύπαρξη απαρτίας πρέπει να παρευρίσκεται 
ο Πρόεδρος ή ο αναπληρωτής του και δύο τουλάχιστον 
μέλη του Δ.Σ. Εάν κάποιο μέλος του Δ.Σ. δηλώσει κώ¬ 
λυμα συμμετοχής σε συνεδρίαση του Δ.Σ., καλείται αντ’ 
αυτού ο αναπληρωτής του. 

6. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

7. Στις συνεδριάσεις του Δ.Σ. συμμετέχει αυτοδικαίως 
ως εισηγητής ο Πρόεδρος της Διαχειριστικής Επιτροπής 


του Κοινωνικού Παντοπωλείου, χωρίς όμως δικαίωμα 
ψήφου, εκτός εάν έχει ορισθεί ως τακτικό μέλος του Δ.Σ. 

Άρθρο 7 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει για κάθε υπό¬ 
θεση που αφορά στη συγκρότηση και λειτουργία του 
Κ.Α. Ειδικότερα: 

α. Μελετά και αποφασίζει διάφορα μέτρα για την ενί¬ 
σχυση και ευόδωση των σκοπών του Κ.Α. 

β. Εγκρίνει τον ετήσιο προγραμματισμό των δράσεων 
του Κ.Α. κατόπιν σχετικής Εισηγήσεως της Διαχειριστι¬ 
κής Επιτροπής. 

γ. Καταρτίζει τον ετήσιο Προϋπολογισμό εσόδων και 
εξόδων του Κ.Α. και τον ετήσιο Απολογισμό του Ιδρύ¬ 
ματος και υποβάλει προς έγκριση στο Μητροπολιτικό 
Συμβούλιο. 

δ. Εγκρίνει τον τελικό κατάλογο των δικαιούχων τον 
οποίο συντάσσει η Διαχειριστική Επιτροπή. 

ε. Ασκεί δια του Προέδρου του ή δί οποιουδήποτε 
άλλου μέλους του το οποίο ορίζεται γί αυτό την επο- 
πτεία στα παραρτήματα του Κ.Α., τα οποία λειτουργούν 
ήδη και όσα πρόκειται να ιδρυθούν στο μέλλον με τή¬ 
ρηση της νόμιμης διαδικασίας. 

στ. Αποφασίζει για οποιαδήποτε πρόσληψη προσω¬ 
πικού από το Κ.Α. 

ζ. Αποφασίζει για κάθε άλλο θέμα για το οποίο δεν 
γίνεται λόγος στον παρόντα Κανονισμό. 

2. Το Κ.Α. εκπροσωπείται δικαστικά και εξωδικαστικά, 
σε όλες τις έννομες σχέσεις του, από τον Πρόεδρο 
του Δ.Σ. ή από μέλος αυτού, ειδικά εξουσιοδοτημένο 
γί αυτόν τον σκοπό. 

3. Ο Πρόεδρος ή σε περίπτωση απουσίας αυτού ο 
νόμιμος αναπληρωτής του καθορίζει τις εργασίες του 
Δ.Σ. και υπογράφει τη σχετική αλληλογραφία, και επι¬ 
λύει διαιτητικά τις αναφυόμενες διαφορές των μελών 
του, όπου υπάρχει ανάγκη. 

Αρθρο 8 

Διαχειριστική Επιτροπή 

1. Με απόφαση του Διοικητικού Συμβουλίου, κατόπιν 
προτάσεως του Σεβασμιωτάτου Μητροπολίτου, διορί¬ 
ζεται Διαχειριστική Επιτροπή του Κοινωνικού Παντοπω¬ 
λείου με σκοπό την απρόσκοπτη και αποτελεσματική 
λειτουργία του. 

2. Μέλη της Επιτροπής είναι: 

Α. Ο εκάστοτε Πρωτοσύγκελλος ή εν απουσία αυτού 
ο Αρχιερατικός Επίτροπος Αιγίου της I. Μητροπόλεως, 
ως Πρόεδρος της Επιτροπής. 

Β. Ο εκάστοτε υπεύθυνος διανομής των τροφίμων, 
κληρικός της I. Μητροπόλεως. 

Γ. Ο Υπεύθυνος του Ταμείου Φιλανθρωπίας της Ιεράς 
Μητροπόλεως. 

Δ. Ο Υπεύθυνος της Κοινωνικής Υπηρεσίας του Δήμου 
Αιγιαλείας. 

Ε. Κοινωνικός Λειτουργός. 

Τα μέλη της Επιτροπής είναι άμισθα. 

3. Η Επιτροπή Διαχειρίσεως έχει τις εξής αρμοδιότητες: 

Α. Εποπτεύει την λειτουργία του Κ.Α. 

Β. Καθορίζει και συντάσσει τον κατάλογο των δι¬ 
καιούχων σε συνεργασία με τις ενορίες της Ιεράς 
Μητροπόλεως, σύμφωνα με τις κατωτέρω διατάξεις 

του άρθρου 10 του παρόντος Κανονισμού. Τον κατάλογο 
υποβάλλει προς τελική έγκριση στο Δ.Σ. 

Γ. Εκδίδει την κάρτα του Δικαιούχου. 

Δ. Συντάσσει και παρουσιάζει ανά εξάμηνο στο Δ.Σ. έκ¬ 
θεση πεπραγμένων και διαχειριστικό απολογισμό του Κ.Α. 

Ε. Καθορίζει τις ημερομηνίες διανομής των τροφίμων. 

ΣΤ. Ασκεί κάθε άλλη αρμοδιότητα που αναφέρεται 
στον παρόντα Κανονισμό. 

4. Η Επιτροπή Διαχείρισης συνεδριάζει ύστερα από 
πρόσκληση του Προέδρου της Επιτροπής, τουλάχιστον 
μία φορά το μήνα είτε στην έδρα του Κ.Α. είτε στα 
γραφεία της Ιεράς Μητροπόλεως. Στην πρόσκληση 
αναφέρονται τα θέματα της ημερήσιας διάταξης. Η 
πρόσκληση επιδίδεται στα μέλη της Επιτροπής τρεις 
(3) τουλάχιστον μέρες πριν από την ημέρα που ορίζε¬ 
ται για τη συνεδρίαση. Σε επείγουσες περιπτώσεις η 
πρόσκληση στα μέλη μπορεί να γίνει προφορικά την 
ημέρα της συνεδρίασης. Η Επιτροπή έχει απαρτία εφ’ 
όσον παρίστανται τα τρία από τα πέντε μέλη. 

Άρθρο 9 

Προσωπικό 

1. Με απόφαση του Διοικητικού Συμβουλίου του Κ.Α. 
προσλαμβάνεται το απαιτούμενο προσωπικό για την 
άρτια οργάνωση και την ομαλή λειτουργία του Κ.Α., 
το οποίο διεκπεραιώνει την διανομή των τροφίμων, 
την τρέχουσα γραμματειακή και ταμειακή εργασία του 
Κοινωνικού Παντοπωλείου. Το προσωπικό του Κ.Α. δια- 
κρίνεται σε έμμισθο και εθελοντικό (μερικής ή πλήρους 
απασχολήσεως). Το έμμισθο προσωπικό προσλαμβάνε¬ 
ται, απασχολείται, αμείβεται και παύεται από το Δ.Σ., 
κατόπιν αιτιολογημένης αποφάσεως και σύμφωνα με 
τις διατάξεις της κείμενης νομοθεσίας. Στο εθελοντικό 
προσωπικό συγκαταλέγονται όσοι με τη θέλησή τους 
και άνευ αμοιβής παρέχουν τις υπηρεσίες τους στο Κ.Α. 
Το ύψος της μισθοδοσίας του έμμισθου προσωπικού 
καθορίζεται κατόπιν αποφάσεως του Δ.Σ. σύμφωνα με 
την ισχύουσα νομοθεσία. 

2. Υπεύθυνος της παραλαβής και διανομής τροφίμων 
ορίζεται από το Δ.Σ. κληρικός της I. Μητροπόλεως, 
έμπειρος στον τομέα της φιλανθρωπίας. Το αξίωμά 
του είναι άμισθο. 

Αρθρο 10 
Βιβλία 

1. Στο Κ.Α. τηρείται αρχείο και τα εξής βιβλία: 

α. Βιβλίο Πρακτικών 

β. Πρωτόκολλο Αλληλογραφίας 

γ. Τα προβλεπόμενα από τη νομοθεσία λογιστικά βι¬ 
βλία (π.χ. Βιβλίο Ταμείου και αριθμημένα κατ’ αύξοντα 
αριθμό διπλότυπα γραμμάτια εισπράξεως και εντάλ¬ 
ματα πληρωμής, τα οποία είναι εκτελεστέα εφ’ όσον 
φέρουν την υπογραφή του Προέδρου και του Ταμία 
του Ιδρύματος). 

δ. Βιβλίο εισερχομένων και εξερχομένων ειδών 

ε. Βιβλίο δωρεών και χορηγιών 

2. Όλα τα βιβλία του Κ.Α. θεωρούνται από την Ιερά 
Μητρόπολη. 

Αρθρο 11 

Δικαιούχοι 

1. Δυνητικοί Δικαιούχοι του Κ.Α. είναι: 

Α/Ελληνες μόνιμοι κάτοικοι της περιοχής της Ιεράς 
Μητροπόλεως. 


Β. Ομογενείς μόνιμοι κάτοικοι. 

Γ. Αλλοδαποί που αποδεδειγμένα είναι μόνιμοι κά¬ 
τοικοι και διαθέτουν άδεια παραμονής και θεωρημένο 
διαβατήριο. 

Όλοι οι ανωτέρω εντάσσονται στο πρόγραμμα εφ’ 
όσον είναι άποροι, άστεγοι, στα όρια της φτώχειας, ή 
γενικότερα ζουν με ανέχεια. 

2. Βασικό κριτήριο για την ένταξη μεμονωμένων ατό¬ 
μων ή οικογενειών από τις κατηγορίες της προηγούμε¬ 
νης παραγράφου, στους δικαιούχους της φιλανθρωπικής 
δραστηριότητας είναι η διαπίστωση της απορίας, η οποία 
αποδεικνύεται από το εισόδημα σε συνδυασμό με την εξέ¬ 
ταση και άλλων κοινωνικών κριτηρίων, όπως είναι η ανερ¬ 
γία, η οικογενειακή κατάσταση, η ασθένεια, η αναπηρία, οι 
συνθήκες στέγασης και διαβίωσης, καθώς και τυχόν άλλα 
ιδιαίτερα κοινωνικά προβλήματα που αντιμετωπίζουν. 

3. Τα δικαιολογητικά που εξετάζονται για την ένταξη 
των υποψηφίων δικαιούχων στο πρόγραμμα είναι τα εξής: 

Α. Υποχρεωτικά δικαιολογητικά για όλους τους υπο¬ 
ψηφίους δυνητικούς δικαιούχους: 

• Αίτηση του ενδιαφερομένου 

• Πιστοποιητικό οικογενειακής καταστάσεως 

• Φωτοτυπία Αστυνομικής Ταυτότητας ή διαβατηρίου 
σε ισχύ 

• Αντίγραφο του τελευταίου εκκαθαριστικού σημειώ¬ 
ματος της οικείας ΔΟΥ ή αντίγραφο της τελευταίας 
δηλώσεως φορολογίας (έντυπο Ε1) 

• Αντίγραφο δήλωσης στοιχείων ακινήτων (Ε9) 

Β. Δικαιολογητικά κατά περίπτωση, ανάλογα με την 
κατάσταση του υποψηφίου-δυνητικού δικαιούχου: 

• Κάρτα ανεργίας σε ισχύ, εφόσον το άτομο είναι άνεργο 

• Βιβλιάριο Απορίας θεωρημένο από αρμόδια υπηρε¬ 
σία ΟΤΑ β' ή α' βαθμού 

• Επίσημη Ιατρική γνωμάτευση, εφ’ όσον υπάρχει πρό¬ 
βλημα υγείας 

• Πιστοποίηση αναπηρίας εφ’ όσον πρόκειται για άτο¬ 
μα με ειδικές ανάγκες 

• Μισθωτήριο συμβόλαιο, σε περίπτωση που ο υπο¬ 
ψήφιος ενοικιάζει. 

• Αντίγραφο εξατομικευμένης έκθεσης κοινωνικής 
έρευνας από αρμόδια δημόσια ή δημοτική υπηρεσία, 
εφ’ όσον υπάρχει, με την οποία μπορεί να διαπιστωθεί 
η κοινωνική κατάσταση, οι συνθήκες και οι δυσχέρειες 
διαβίωσης του ατόμου ή της οικογένειας. 

• Βεβαίωση του Εφημερίου της ενορίας για την κα¬ 
τάσταση ενός ατόμου ή μιας οικογένειας. 

• Σε περίπτωση που το μονήρες άτομο ή οποιοδήποτε 
μέλος της αιτούσης οικογένειας λαμβάνει οποιοδήποτε 
βοήθημα π.χ. αναπηρίας ή άλλης κρατικής παροχής, 
αιτείται η σχετική βεβαίωση. 

Επισημαίνεται ότι τα στοιχεία τόσο των αιτούντων, όσο 
και των τελικών δικαιούχων είναι απόρρητα και τα διαχει¬ 
ρίζεται αποκλειστικά η Διαχειριστική Επιτροπή. Διέπονται 
από τις αρχές προστασίας προσωπικών δεδομένων. 

4. Η απορία ενός μονήρους ατόμου ή μιας οικογένειας 
προσδιορίζεται ως εξής: Ετήσιο καθαρό ατομικό εισό¬ 
δημα έως 5.000 ευρώ, κλιμακούμενο για τα μέλη της 
οικογένειας ως εξής: 

Μέλη οικογένειας και εισόδημα 

• Ένα (1) μέλος 5000 ευρώ 

• Δύο (2) μέλη 6000 ευρώ 

• Τρία (3) μέλη 8000 ευρώ 

• Τέσσερα (4) μέλη και άνω 12000 ευρώ 



24594 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Τα δικαιολογητικά υποβάλλονται, καθ’ όλη τη διάρ¬ 
κεια του έτους, στα μέλη της Διαχειριστικής Επιτροπής 
με την βοήθεια και την σύμπραξη των ενοριών, οι οποί¬ 
ες καταγράφουν τους υποψηφίους ωφελουμένους και 
συγκεντρώνουν τα δικαιολογητικά τους. 

6. Η Επιτροπή Διαχείρισης μετά τον έλεγχο και την 
αξιολόγηση των υποβληθεισών αιτήσεων και των δικαι- 
ολογητικών των υποψηφίων δικαιούχων, καθορίζει με 
απόφασή της τους τελικούς δικαιούχους, και υποβάλει 
τον τελικό κατάλογο στο Δ.Σ. προς έγκριση. Κατόπιν 
εκδίδει την κάρτα του δικαιούχου. 

Άρθρο 12 
Κάρτα Δικαιούχου 

1. Η κάρτα δικαιούχου του Κ.Α. χορηγείται σε όποιον 
πληροί τις προϋποθέσεις του άρθρου 11 του παρόντος 
Κανονισμού και έχει κριθεί ως δικαιούχος. 

2. Η κάρτα δικαιούχου είναι αυστηρά προσωπική και 
αναγράφει τα στοιχεία του δικαιούχου. Όταν πρόκειται 
για οικογένεια που συμβιώνει αρμονικά θα χορηγείται 
μόνο μία κάρτα δικαιούχου και όχι σε κάθε μέλος της 
οικογένειας χωριστά. 

3. Η κάρτα του δικαιούχου εκδίδεται με ισχύ ενός έτους. 
Στην κάρτα αναγράφεται το χρονικό διάστημα που ισχύει 
για τη χρήση των υπηρεσιών του Κοινωνικού Παντοπωλεί¬ 
ου. Η κάρτα ανανεώνεται εφ’ όσον κρίνεται απαραίτητο με 
πρόταση της Διαχειριστικής Επιτροπής προς το Δ.Σ., υπό 
την προϋπόθεση, ότι δεν έχει επέλθει στο μεταξύ μεταβο¬ 
λή της κοινωνικοοικονομικής κατάστασης του δικαιούχου. 

4. Εάν ο δικαιούχος της κάρτας δεν είναι σε θέση να 
παρευρίσκεται ο ίδιος στο Κ.Α., λόγω ηλικίας, ή άλλων 
προβλημάτων υγείας, μπορεί να λάβει τα τρόφιμα δί 
αντιπροσώπου του ή η κοινωνική υπηρεσία του Δήμου 
με μέριμνά της, μέσω του προγράμματος «βοήθεια στο 
σπίτι» αναλαμβάνει την μεταφορά των τροφίμων στο 
σπίτι του δικαιούχου. 

Αρθρο 13 

Δικαιώματα και υποχρεώσεις δικαιούχων 

1. Οι δικαιούχοι οφείλουν να σέβονται το προσωπικό 
και τους χώρους του Κοινωνικού Παντοπωλείου και να 
τηρούν ό,τι προβλέπεται από τον παρόντα Κανονισμό. 

2. Οι δικαιούχοι οφείλουν να προσκομίσουν οποιοδή- 
ποτε συμπληρωματικό στοιχείο ή δικαιολογητικά ζητη¬ 
θεί από την Επιτροπή Διαχείρισης. 

3. Ο κάθε δικαιούχος (άτομο ή οικογένεια) δικαιούται 
να λαμβάνει συγκεκριμένα προϊόντα, ανάλογα με τις 
ανάγκες του, τα οποία θα ετοιμάζονται και παραδί- 
δονται από το προσωπικό του Κ.Α. σε πακέτο ή άλλη 
κατάλληλη συσκευασία. 

4. Οι δικαιούχοι έχουν δικαίωμα χρήσης των υπηρε¬ 
σιών του Κ.Α. για ένα έτος, με τη λήξη του οποίου θα 
κατατίθενται όλα τα απαραίτητα δικαιολογητικά για να 
επανεγκριθούν από την Επιτροπή Διαχείρισης και το Δ.Σ. 

5. Δικαιούχος δύναται να απολέσει το δικαίωμα συμ¬ 
μετοχής στο πρόγραμμα παροχών του Κ.Α. εφ’ όσον 
συντρέχουν μία από τις ακόλουθες προϋποθέσεις: 

α) Παραβεί τον παρόντα Κανονισμό. 

β) Υποβάλει ψευδή δήλωση ή αναληθή ως προς την 
ακρίβειά τους δικαιολογητικά. 

γ) Εξαντλήσει την ημερομηνία που έχει δικαίωμα χρή¬ 
σης των παροχών του Κοινωνικού Παντοπωλείου και δεν 
έχει υποβάλει εκ νέου αίτηση ή έχει υποβάλει εκ νέου 
αίτηση η οποία απορρίφθηκε. 


δ) Δημιουργήσει πρόβλημα στο προσωπικό του Κ.Α. 

ε) Εφ’ όσον παύσουν να συντρέχουν οι προϋποθέσεις 
που ορίζουν διατάξεις του παρόντος Κανονισμού και δεν 
ενημερώσει αμέσως την Διαχειριστική Επιτροπή, στην 
περίπτωση που αλλάξουν οι συνθήκες του δικαιούχου, 
ώστε να μην πληροί πλέον τα κριτήρια για τη λήψη των 
παροχών του Κοινωνικού Παντοπωλείου. 

6. Η Επιτροπή Διαχείρισης, στην περίπτωση που συ¬ 
ντρέχει οποιαδήποτε από τις ανωτέρω αναφερόμενες 
υπό στοιχεία α), β), γ), δ) και ε), δύναται να λάβει όλα τα 
ενδεικνυόμενα νόμιμα μέτρα εναντίον του δικαιούχου, 
περιλαμβανομένης της διαγραφής του από τα προγράμ¬ 
ματα του Κοινωνικού Παντοπωλείου και την απαγόρευ¬ 
ση της εισόδου του στους χώρους, όπου στεγάζεται. 

Αρθρο 14 

Ενοριακά Κοινωνικά Παντοπωλεία 

1. Με τη νόμιμη διαδικασία περί συστάσεως εκκλησια¬ 
στικών ιδρυμάτων είναι δυνατή η σύσταση νέων Ενορι- 
ακών Κοινωνικών Παντοπωλείων σε ενορίες, οι οποίες 
διαθέτουν ιδιόκτητο ή εκμισθωμένο χώρο, προορισμένο 
κατά κύρια χρήση για την εξυπηρέτηση της διανομής 
των τροφίμων, και 

2. Τα Ενοριακά Κοινωνικά Παντοπωλεία διοικούνται 
σύμφωνα με τον Κανονισμό τους από Διοικητικό Συμ¬ 
βούλιο, με πρόεδρο τον εφημέριο και μέλη επιτρόπους, 
μέλη του ενοριακού φιλοπτώχου Ταμείου, που διορίζο¬ 
νται με απόφαση του Σεβασμιωτάτου Μητροπολίτου, 
έπειτα από πρόταση του εφημερίου. 

3. Η λειτουργία των Ενοριακών Κοινωνικών Παντοπω¬ 
λείων εποπτεύεται από το Δ.Σ. του Κ.Α. 

Αρθρο 15 

Διάλυση - Τροποποίηση Κανονισμού 

1. Το Κελάρι της Αγάπης καταργείται, όταν καθίσταται 
αδύνατη η λειτουργία του ή δεν εκπληρώνει την αποστο¬ 
λή του ή παρεκκλίνει των σκοπών του. Η απόφαση καταρ- 
γήσεώς του λαμβάνεται από την Ιερά Σύνοδο, ύστερα 
από πρόταση του Μητροπολίτου, κατόπιν αποφάσεως - 
αιτήσεως του Δ.Σ. του Κ.Α. Το Κ.Α. καταργείται από της 
δημοσιεύσεως της αποφάσεως της Δ.Ι.Σ. στην Εφημερίδα 
της Κυβερνήσεως και στο περιοδικό «Εκκλησία», η δε 
περιουσία του ανήκει αυτοδικαίως στο νομικό πρόσωπο 
της Ιεράς Μητροπόλεως Καλαβρύτων και Αιγιαλείας. 

2. Ο παρών Κανονισμός τροποποιείται με απόφαση 
της Ιεράς Συνόδου, ύστερα από πρόταση του Μητροπο¬ 
λίτου, κατόπιν αποφάσεως - αιτήσεως του Διοικητικού 
Συμβουλίου του Κ.Α. Η τροποποίηση ισχύει από της 
δημοσιεύσεως της αποφάσεως της Δ.Ι.Σ. στην Εφημε¬ 
ρίδα της Κυβερνήσεως και στο περιοδικό «Εκκλησία». 

Αρθρο 16 

Μεταβατικές διατάξεις 

1. Από τις διατάξεις του Κανονισμού δεν προκαλείται 
πρόσθετη δαπάνη εις βάρος του νομικού προσώπου 
της Ιεράς Μητροπόλεως Καλαβρύτων και Αιγιαλείας. 

3. Ο παρών Κανονισμός ισχύει από την δημοσίευσή 
του στην Εφημερίδα της Κυβερνήσεως και στο επίσημο 
δελτίο «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9Γ - β-πΐ3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02020702109150016 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































